text:
Tað vakti ans, at Tórshavnar býráð hevur tikið avgerð um at útbyggja Eystaru bryggju fyri útvið hálva milliard krónur, nakrar fáar mánaðir áðrenn eitt nýtt býráð verður valt. Spurningurin er reistur, um tað er rætt at binda komandi býráð fyri hundraðtals milliónir.
Annika Olsen, tingkvinna, reisir nú eisini spurning í løgtinginum um, hvussu leingi eitt býráð eigur at hava heimildir.
- Meðan eitt landsstýri missir sínar heimildir tann dagin, valið verður útskrivað‚ so varðveitir eitt kommunustýri harumframt sínar heimildir líka fram til valdagin. Hetta elvir ikki til ábyrgdarfullan politikk‚ men kann í ringasta føri elva til peningaoysl og ábyrgdarloysi, møguliga eisini fyri at spæla einum komandi kommunustýri neisir, sigur Annika Olsen, tingkvinna fyri Fólkaflokkin.
Hon hevur sett Sirið Stenberg, landsstýriskvinnu í innlendismálum, fyrispurning, har hon spyr, hvar hon heldur um, at kommunustýri sjálvt eftir eitt býráðsval hevur heimildir til at binda komandi kommunustýri fíggjarliga. Hon spyr eisini, um landsstýriskvinnan hevur ætlanir um at broyta kommunustýrislógina hesum viðvíkjandi.
Annika Olsen vísir á, at tá eitt løgtingval verður útskrivað, er skipanin soleiðis‚ at landsstýrið missir allar sínar politisku heimildir. Landsstýrið kann eitt nú ikki gera lógir‚ brúka pengar ella undirrita avtalur og sáttmálar. Orsøkin er tann‚ at man ikki skal kunna binda eitt komandi landsstýri og løgting.
Øðrvísi er galdandi fyri kommunustýrini. Eftir eitt býráðsval situr sitandi kommunustýri fram til 31. desember í valárinum‚ og hóast sama kommunustýri hevur mist meirilutan‚ so hevur sama kommunustýri fullar heimildir fram til 31. desember.
- Hetta kann í ringasta føri føra til, at komandi kommunustýri verður niðurbundið fíggjarliga nógv ár fram í tíðina, sigur Annika Olsen.


c: text/html

text:
Det er ligeledes væsentligt, at det i et lille samfund som det færøske er en demokratisk nødvendighed, at folkevalgte politikere ikke forsvarsløst skal kunne udsættes for dækningsløse sigtelser for strafbare forhold i de lokale massemedier, da man i modsat fald kan risikere, at den nødvendige minimumsrekruttering af opstillede til politiske valg trues. (s. 58)Ein trist tulking av hesum argumentum hjá dómaranum er, at hann ikki heldur Føroyar hava nóg nógv fólk at stýra landinum, sum hava reint mjøl í posanum. Og tí velur hann at døma fjølmiðlar, sum halda, at føroyska fólkaræðið kann seta hægri mál.
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.

robotstxt: allowed

filter: keep


text:
Ein grøn kós er kærkomin. Men tað er avgerandi, hvør setir kósina. Og um talan er um áhugamál, sum einki hava við umhvørvi at gera, so er lætt at vikið verður frá grønu kósini.
Ein hartandi grøn rødd hevur blandað seg í kjakið um umhvørvið.
Theres Jákupsdóttir, M. Sc. í umhvørvisvísindi, setir spurnartekn við um almenna grøna kósin ger nakran mun, so leingi vit ikki gera nakað við rótina av trupulleikanum, sum er jagstranin eftir vøkstri.
- Vøkstur er ikki nakað mál fyri nøkur av teimum týdningarmiklastu av lívsins viðurskiftum, so sum góða heilsu ella lukku. Heldur enn at stremba eftir stórari orkunýtslu, noyðast vit at ásanna, at tað er annað, sum skal fáa hægri raðfesting, skrivar Theresa Jákupsdóttir í einari hugvekjandi áheitan, nú umhvørvið hevur verið á breddanum alla vikuna.
Theresa Jákupsdóttir bjóðar vanahugsanini av. Meðan stjórin á Magn og Umhvørvisstovan klandrast um, hvør ávís tøkni er grønari, vísir Theresa til dømis á, at tað er sjálv nýtslan - ella ovurnýtslan - av bilum, sum er størsti syndarin.
- Tað snýr seg bert um umskifti frá olju til el. Tað er als ikki nóg mikið. Tí er tað óheppið, um kjakið um veðurlagsbroytingar verður avmarkað til at snúgva seg um, hvat slag av bili fólk brúka. Hetta hevur ongan týdning, tí tað, sum hevur týdning, er at samfelagið verður tillagað eftir nógv færri bilum samlað sæð. Hetta merkir sjálvsagt broytingar í lívshátti, tí í Føroyum er tað vorðið so, at bilasølan í fleiri ár hevur sett nýtt met, sigur Theresa Jákupsdóttir.
Sambært Theresu Jákupsdóttir má kósin rættast, og har áttu føroyingar at dugað:
- Um vit einans skifta oljuna út við streym, og als ikki minka um nýtsluna, megna vit ikki at halda røttu kósina. Føroyingar vita, hvat tað merkir at liva við náttúruni og at býta tilfeingið rættvíst, so hjá okkum átti tað ikki at verið torført at skipað okkum við náttúruni í miðdeplinum.
Les viðmerkingina hjá Theresu Jákupsdóttir: Snýr grøna kósin seg um valið millum bensin-bil og el-bil?


text:
Eini miðal hús í Havn kosta nú um 2,5 milliónir krónur. Tað vísa tøl, sum meklarafyritøkurnar Skyn og Inni hava gjørt fyri Kringvarpið.
Hetta er ein hálv millión krónur dýrari enn fyri fýra árum síðan. Húsaprísirnir eru nú á sama stigi og onkuntíð hægri enn fyri fíggjarkreppuna.
Kára á Dunga, stjóri í Inni, sigur við Kringvarpið, at sum rentan og gongdin er í løtuni, fara húsini at dýrka uppaftur meira.
Ein íbúð í Havn kostar nú millum 1,6 og 1,9 milliónir krónur í miðal.
Kára á Dunga sigur við Kringvarpið, at marknaðurin nú er meira umsetiligur enn hann hevur verið.
- Rákið er broytt í Føroyum. Fólk flyta seg skjótari. Tey, sum hava ov lítil hús og fáa fleiri børn, keypa sær størri hús, og har børnini flyta, vilja fólk hava eina minni íbúð ella minni hús at búgva í, sigur stjórin í Inni við útvarpið hjá KvF.


text:
Lovprísa náðina
Ein maður segði mær einaferð, at hann óttaðist fyri, at stoltleiki hansara var alt ov nógv inngrógvin til, at hann kundi fáa syndafyrigeving. Fyri at lýsa hetta segði hann, at táið hann var á veg til kristiligan fund í nýggja bili sínum, vónaði hann innast inni, at fólk fóru at gera onkra positiva viðmerking um bilin.
Hann kendi væl bíbliuna, so eg royndi at vissa hann um, at vit hava øll trupulleikar við stoltleika. Eg minti hann á hansara eginleikar og bað saman við honum. Men uttan at vera stórvegis bilsin eydnaðist mær ikki at hjálpa honum.
Táið er hyggi aftur á hesa hendingina, skilji eg væl, at eg átti at samtykt í, at stoltleiki hansara í roynd og veru var ein álvarsom synd. So kundu vit havt skift orð um fyrigeving Guds, sum tað er opinberað í bíbliuni - ikki at undirmeta synd men at lovprísa náðina.
Tað er júst tað, sum Jesus gjørdi, táið Hann var vorðin salvaður av einari kvinnu, hvørs ómoralski lívsháttur var væl kendur. Hann hevði onga undanførslu fyri syndir hennara, men segði, at tær vóru mangar. Ríviliga gáva hennara sýndi takksemi fyri týdningin av fyrigeving hennara. Jesus gjørdi vart við: "Men tann, ið lítið verður fyrigivið, elskar lítið (Luk.7,47). Slík menniskju kenna hvørki dýpdina av syndalívi teirra ella av innblástu fyrigeving Guds.
Næstu ferð Heilagi Andin sannførir teg um synd tína, játta hana tá beinanvegin. Takka síðani Gudi fyri umfevnandi kærleika Hansara.
Umsett úr Our Daily Bread
Mikkjal á Bergi


text:
Ingolf S. Olsen sigur, at andstøðan hevur havt allar møguleikar at vera við í eini semju um fiskivinnunýskipanina.
Eitt, ið hevur verið tosað nógv um í samband við fiskivinnunýskipanina er, at tað er týdningarmikið við einari breiðari semju. Uppskotið, ið liggur í tinginum frá landsstýrismanninum í fiskivinnumálum, hevur einans undirtøku í samgonguni, og tískil sær tað ikki út til, at nøkur breið semja verður gjørd.
– Vit brúktu eitt hálvt ár til bara at samráðast við aðrar flokkar um eina breiða semju. Fólkaflokkurin meldaði seg beinanvegin úr hesum samráðingunum. Síðani samráddist vit í langa tíð við Sambandsflokkin, og vit hildu faktiskt, at tað fór at bera á mál, greiðir Ingolf S. Olsen, framsøgufólk í fiskivinnumálum fyri Tjóðveldi, frá.
Ingolf er hvassorðaður tá hann svarar spurninginum um breiða semju. Hann heldur, at samgongan hevur verið ógvuliga semjusøkjandi, men hann undirstrikar, at samgongan eisini má hava nøkur mørk fyri, hvat hon vil ganga við til. Annars er líkamikið við eini samgongu yvirhøvur.
– Hinir flokkarnir hava havt allar møguleikar at luttaka í tí arbeiðinum, sum hevur verið gjørt. At koma sum ketta úr høvdatrogi nú, ber tí ikki til, greiðir Ingolf frá og sipar til, at ávísir andstøðupolitikarar brádliga eru farnir at tosa um breiða semju, hóast ongin hugur hevur verið at samstarvast áðrenn.
Tað er ikki heilt ósannlíkt, at sambandsflokkurin kanska tekur undir við uppskotinum hjá samgonguni, ið líkist sambandsuppskotinum nakað. Men Ingolf S. Olsen sigur, at samgongan ikki vil víkja ov nógv afturat.
– Eg kann ikki útiloka, at onkrar smávegis broytingar verða gjørdar, fyri at náa eini semju. Men tað verður ikki pilka við bulin í tí semjuni, sum er í samgonguni. So lata vit alt upp aftur, og tað gera vit ikki, sigur Ingolf avgjørdur á málinum.
– Arbeiðið, sum verður frá nú og fram til ein fiskivinnunýskipan er samtykt, verður alt út frá tí semjuni, sum er nú. Tað verður ikki broytt, sigur Ingolf S. Olsen at enda.


text:
Búnaðarstovan, sum umsitur Heygshagan, hevur latið okkum tølini fyri 2014 og 2015..
Seyšurin
į Bśnašarstovuni
Tżsdagin
31. mars 2015 vóru vit į fjalli ķ Heygshaga og góvu heilivįg, og vit vigašu
eisini allan seyšin. Ęrnar eru farnar aftur sķšani seinasta fjall 11. februar
2015. Mišalvektin hesaferš var 42,4 kg móti 43,6 kg ķ februar. Um somu tķš ķ
fjųr vigašu ęrnar 43,0 kg og vóru tį farnar 1,5 kg fram eftir einum góšum
mįnaš. Taš kunnu vera ymiskar orsųkir til hendan mun. Eftirgróšurin er ymiskur
frį įri til įr, eftir nęr bųurin er sligin, tališ į tvķlembum er ymiskt frį įri
til įr, og vešurlagiš man eisini gera mun. Taš regnaši illa ķ hesum
tķšarskeišunum bęši ķ įr og ķ fjųr, men taš var umleiš 0,8 stig heitari ķ fjųr.
Vekt
į seyšinum ķ Heygshaga ķ mars 2014 og 2015


text:
Vápnatrygdarskeið
Ætlar tú tær eftir harum í vetur, ja so er tíð uppá at taka vápnatrygdarskeið nú! Møguleiki er at tekna seg til vápnatrygdarskeið.
Pláss eru eftir til skeiðið 13. oktobur. síðani verður aftur skeið um hálvan november. Um hettar skuldi havt tín áhuga, so vinarliga send eini boð, ella ring á telefon 503768.
Skeiðið verður hildið á Mýruvegi 13 við Norðskála. Undirvíst verður frá kl.9.00 til 16.00. Pláss er fyri 8 luttakarum hvørja ferð. Undirvísari er Marius F. Joensen sum er útbúgvin flugtskydningsinstruktør.
Kostnaður fyri skeiðið er 900kr. Íroknað gjaldið eru máltíðir.


text:
Katrin Erlendsdóttir 03.04.2007 - 15:02
Í gjár læt Hedvig Sólsker nýggja frisørsalong upp í Lamba. Hetta er søga í sær sjálvum, tí hetta er einasta frisørsalong í bygdini.
Salongin er nevnd eftir eigaranum, og hevur fingið navnið Salong Sólsker. Hedvig Sólsker greiðir frá, at hon hevur havt salong á Lollandi við sama navni, hendan varð latin aftur fyri umleið trimum árum síðani, men hon hevur valt at brúka navnið aftur. Hon lærdi til frisør hjá Sólvu í Havn og varð útbúgvin fyri 12 árum síðani.
Hedvig flutti heim til Føroya fyri einum ári síðani, og nú hevur hon so latið spildurnýggja salong upp í kjallarahæddini í húsum sínum.
- Heimstaðurin er Lamba, men eg ætli eisini at koyra út til teir kundar, ið hava tørv á tí, tí øll hava ikki møguleika at koma á salongina sjálv. Eg havi eisini sett mær fyri at fylgja væl við í tí nýggja, fara regluliga á skeið, so eg eri væl við, sigur Hedvig Sólsker.


text:
Danjal av Rana 03.01.2018 (18:01)
Annika: Vit gera alt vit kunnu
Nógv fólk vóru komin saman á Vaglinum seinnapartin í dag, har foreldur skipaðu fyri stuðulstiltaki til frama fyri námsfrøðingarnar, sum eru í verkfalli ella eru raktir av verkbanni.
Katrin Jacobæus, sum saman við Unn Thomsen og Paulu Patursson, tók stig til tiltakið á Facebook, segði í røðu frammanfyri Tinghúsið, at hon var rørd og takksom fyri, at so nógv fólk vóru komin at vísa námsfrøðingunum stuðul. Eisini heitti hon á námsfrøðingarnar um at standa við síni lønarkrøv.
Í sambandi við stuðulstiltakið vórðu undirskriftirnar, sum stigtakararnir til stuðulstiltakið hava savnað seinastu dagarnar, handaðar Anniku Olsen, forkvinnu í Kommunala Arbeiðsgevarafelagnum. Úti við 1500 fólk hava skrivað undir, at tey stuðla námsfrøðingunum í stríðnum fyri at fáa betri løn.
Annika Olsen lovaði í stuttari røðu, at tey fara at gera alt, sum tey kunnu, fyri finna eina loysn skjótt á trætuni millum Føroya Pedagogfelag øðrumegin og Kommunala Arbeiðsgevarafelagið og Fíggjarmálaráðið hinumegin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Evnisdagur um mentan og list
Norðurlandahúsið 21. jan. 2013
Í sambandi við kanning, sum granskarin og professarin Anne Bamford hevur gjørt um mentan og list í fólka-, vinnu- og miðnámsskúlum, dagstovnum og frítíðartilboðum, skipa Mentamálaráðið og Norðurlandahúsið fyri evnisdegi, har Anne Bamford fer at leggja fram og greiða frá niðurstøðum í kanningini.
Byrjað verður kl 09.30, og er skráin fyri tiltakið:
Kl. 09.30 Setan
Mentanarlig framførsla
Vælkomin, Bjørn Kalsø, landsstýrismaður í mentamálum og
Sif Gunnarsdóttir, stjóri í Norðurlandahúsinum
Kl. 09.55 Hví hava mentan og list so stóran týdning, Anne Bamford, professari
Kl. 10.35 Kaffisteðgur
Kl. 10.55 Mentanarlig framførsla
Kl. 11.00 Framløga, har Anne Bamford, professari greiðir frá kanningini
Kl. 12.00 Bjørn Kalsø, landsstýrismaður, tekur samanum og greiðir frá, hvønn týdning kanningin hevur, og hvussu úrslitini kunnu verða brúkt.
Seinnaparturin er ætlaður leiðarum í fólka-, vinnu- og miðnámsskúlum, dagstovnum, frítíðartilboðum og listafólki. Tilmelding til henda partin er neyðug, og er tilmeldingarfreistin 17. jan. 2013.
Tey, sum ynskja at tekna seg, kunnu boða frá luttøku í teldubrævi til Gunnvore@mmr.fo.
Kl. 12. 15 Ábit
Kl 13.10 Mentanarlig framførsla
Kl 13.15 Hvussu kunnu skúlar og stovnar brúka tilmælini í kanningini. Hesin partur verður skipaður sum orðaskifti í bólkum og framløgu.
Kl. 14.00 Bólkarnir leggja fram (týtt verður til enskt eftir tørvi)
Kl. 14.30 Anne Bamford ger viðmerkingar til uppskotini hjá arbeiðsbólkunum
Kl. 15.00 Mentanarlig framførsla
Evnisdagurin er ókeypis, og er fyrraparturin almennur, har øll eru vælkomin.
Við vón um góða undirtøku
Mentamálaráðið og Norðurlandahúsið


text:
Fundarfrásagnir 2010/11
Frásøgn frá skúlastýrisfundi í Sankta Frans skúla skúlaárið 2010/11
Mikudagin 18. august 2010 kl. 17.00 – 19.10
Á fundi vóru: Frank Jacobsen, Óluva Zachariasen, Christina Nolsøe, Levi Mørk, Hildur Gram og Selmar Jacobsen.
Jan Christiansen og Torkil Dahl høvdu forfall.
Fundarskrá:
1. Fundarbókin
2. Kunning
3. Arbeiðslistin
4. Eftirmeta skúlaárið 2009/10
5. Ymiskt
Ad. 1 Fundarbókin
Fundarbókin varð lisin og góðkend
Ad. 2 Kunning:
Selmar kunnaði um
• at í august mánað verður skipað fyri tveimum rørsludøgum
• at rennidagurin verður í september mánað
• at nýbyggingin gongur eftir ætlan, sjálvt um jørðarbeiðið er nakað seinkað
• at í 1. flokki verður kanning gjørd um lesiførleika. Henda kanning verður aftur um 1 ár fyri at vita, hvussu framgongdin hevur verið. Foreldur eru kunnað um hesa kanning.
• at heitt er á skúlan, um at luttaka í verkætlan at royndarkoyra nýggju námsætlanirnar
Frank kunnaði um
• at skriv er komið frá týskarum, sum ætla sær at kanna málføri hjá nøkrum næmingum. Selmar setur seg í samband við teir.
Ad. 3 Arbeiðslistin
Skúlastýrið viðgjørdi og dagførdi arbeiðslistan.
Ad. 4 Eftirmeta skúlaárið 2009/10..
Skúlastýrið hevur arbeitt við fleiri málum og er serliga fegið um, at byrjað er at byggja nýggjan smábarnaskúla, sum eftir ætlan skal verða liðugur í apríl 2011.
Ad. 5 Ymiskt
Skúlastýrið sendir skriv til øll foreldur við áheitan um at geva børnunum frukt ella grønmeti við í skúla
Næstu fundinir í skúlastýrinum verða: 13. september, 18. oktober, 15. november og 6. desember, allar dagar kl. 17.00.
Fundurin lokin kl. 19.10
Frank Jacobsen Christina Nolsøe Hildur gram
Óluva Zachariasen Levi Mørk Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 13. september 2010 kl. 17.00 – 19.10
Á fundi vóru: Frank Jacobsen, Óluva Zachariasen, Christina Nolsøe, Levi Mørk, Jan Christiansen, Torkil Dahl og Selmar Jacobsen.
Fundarskrá:
1. Framløga við Sonna Djurhuus
2. Fundarbókin
3. Kunning
4. Ymiskt
Ad. 1 Framløga
Sonni Djurhuus legði fram kanning av Norðskála/Oyrar skúla árini 2005 – 2010. Henda kanning sæst eisini á heimasíðuni hjá kommununi.
Ad. 2. Fundarbókin
Fundarbókin varð lisin og góðkend
Ad. 3. Kunning:
Einki mál undir kunning
Ad. 4. Ymiskt
Fundur við lærarar verður 18. oktober. Skúlastýrið hevur fingið Sonna Djurhuus at greiða frá um omanfyrinevndu kanning.
Fundurin lokin kl. 19.10
Frank Jacobsen ÓluvaZachariasen Christina Nolsøe Torkil Dahl
Levi Mørk Jan Christiansen Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 18. oktober 2010 kl. 17.00 – 18.50
Á fundi vóru: Frank Jacobsen, Óluva Zachariasen, Torkil Dahl og Selmar Jacobsen.
Christina Nolsøe, Levi Mørk og Jan Christiansen høvdu forfall
Fundarskrá:
1. Fundarbókin
2. Kunning
3. Fyrireika fund við lærarar
4. Fyrireika fund við foreldur
5. Ymiskt
Ad. 1. Fundarbókin
Fundarbókin varð lisin og góðkend
Ad. 2. Kunning:
Selmar kunnaði um, at 42 dansifólk úr Hvítarusslandi høvdu vitjað á skúlanum og framførdu dans og spæl fyri næmingunum. Næmingarnir vóru sera hugtiknir av framførsluni, sum vardi 1 tíma.
Ad. 3. Fyrireika fund við lærarar.
Formaðurin bjóðar vælkomin og greiður frá, hvat skúlastýrið hevur arbeitt við í farna árið. Síðani greiður Sonni Djurhuus frá um trivnaðarkanning. Lærarar koma við viðmerkingum.
Ad. 4. Fyrireika fund við foreldur.
Fundur við foreldur verður 18. november kl. 19.00. M. a. verður fyrilestur á skránni
Ad. 5. Ymiskt
Einki mál undir ymiskum
Fundurin lokin kl. 18.50
Frank Jacobsen Óluva Zachariasen Torkil Dahl Selmar Jacobsen
Frásøgn frá fundi við samstarvsfólk skúlans
Skúlaárið 2010/11
Mánadagin 18. okt. 2010 kl. 19.00 –20.40
Møtt á fundi: Frank Jacobsen, Óluva Zachariasen, Torkil Dahl og Selmar Jacobsen og lærarar skúlans.
Jan Christiansen, Levi Mørk, Christina Nolsøe og nakrir lærarar høvdu forfall.
Fundarskrá:
Vælkomin
Framløga av tonkum hjá skúlastýrinum
Framløga við Sonna Djurhuus í Norðskála/Oyrar skúla
Kjak
Te/kaffi og prát
Formaðurin bjóðaði vælkomin og segði, at hann vónaði, at vit fingu ein góðan fund, har øll kundu koma til orðanna.
Síðani greiddi hann frá, at skúlastýrið arbeiðir fyri at fáa Sankta Frans skúla at vera ein av bestu skúlum í landinum. Tað eru nógvir mátar at arbeiða við hesum, men ein háttur er at hava eina trivnaðarkanning.
Endamálið er at kanna, hvussu trivnaðurin er og um nakað kann gerast betri.
Í hesum sambandi hevur skúlastýrið heitt á Sonna Djurhuus um at greiða frá, hvussu tey gjørdu í Norðskála/Oyrar skúla og hvussu tey vóru nøgd við kanningina.
Sonni legði síðani kanningina fram og svaraði spurningum.
Sonni fór síðan av fundinum og síðani var kjak um trivnaðarkanningina og um Sankta Frans skúli skuldi royna eina slíka kanning.
Prátið gekk lívliga eina løtu og fyrimunir og vansar við eini trivnaðarkanning vóru havdir á lofti. Endin var, at skúlastýrið bað lærarar um, at á fyrsta námsfrøðiliga fundi siga sína hugsan um eina kanning. Síðani skuldi henda niðurstøða leggjast fyri skúlastýrið.
At enda takkaði formaðurin fyri góðan fund
Fundur lokin kl. 20.40
Frank Jacobsen Óluva Zachariasen Torkil Dahl Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 15. november 2010 kl. 17.00 – 18.20
Á fundi vóru: Frank Jacobsen, Beinta Joensen, Jan Christiansen, Hildur Gram og Selmar Jacobsen.
Óluva Zachariasen, Torkil Dahl og Levi Mørk høvdu forfall
Fundarskrá:
1. Fundarbókin
2. Kunning
3. Trivnaðarkanning
5. Ymiskt
Ad. 1. Fundarbókin
Fundarbókin varð lisin og góðkend
Ad. 2. Kunning:
Selmar kunnaði um, at
· næmingar savnaðu kr. 7.500 inn til Aktion børnehjælp
· jólaroynd við 6. og 7. flokki verður 2. og 3. desember
· tær nýggju samvirknu talvurnar rigga væl og stuðla væl upp undir undirvísingina. Málið er, at í juni 2011 duga allir lærarar skúlans at nýta talvurnar. Tær grønu talvurnar eru enn í skúlastovuni.
· First Lego Leaque var 13. november. Tað luttóku 2 lið frá Sankta Frans skúla. Tað komu 2 steyp til høldar, so úrslitið var sera gott.
· sangløta er á skúlanum eina ferð um mánaðin, har næmingar og lærarar syngja saman
· skúlin bjóðar lektiuhjálp til næmingar aftaná skúlatíð
· allir næmingar fáa frálæru í talvi
· tvær nýggjar kunngerðir eru komnar. Tær eru um skúlavegleiðing og reglur um at fremja gott skil og umsjón við næmingunum í skúlatíðini.
· nýggi skúlin stendur klárur at taka í nýtslu í apríl 2011.
Ad. 3. Trivnaðarkanning.
Formaðurin helt, at tíðin ikki var búgvin at fara undir trivnaðarkanning. Best at lata evnið sodna eina tíð
Ad. 5. Ymiskt
Einki mál undir ymiskum
Fundurin lokin kl. 18.20
Frank Jacobsen Beinta Joensen Hildur Gram
Jan Christiansen Selmar Jacobsen
Frásøgn frá felags foreldrafundi 18. november 2010 kl. 19.00 - 20.40
Á fundi vóru: Frank Jacobsen, Óluva Zachariasen, Beinta Joensen, Levi Mørk, Torkil Dahl og Selmar Jacobsen.
Fundarskrá:
1. Vælkomin
2. Formansfrágreiðing
3. Ingunn Eiriksdóttir, stjóri á Dátueftirlitinum, heldur fyrilestur um børn og netmiðlar
4. Ymiskt
Kaffi, te og køkur var at fáa.
Ad. 1
Vælkomin
Formaðurin ynskti øllum foreldrum og lærarum vælkomnum til fundin og serliga vælkomin var Ingunn Eiriksdóttir. Síðani greiddi hann frá, hvør sat í skúlastýrinum
Ad. 2.
Formansfrágreiðing
Formaðurin vísti á nøkur mál, sum skúlastýrið hevur arbeitt við.
Kanningar hava víst, at børn, sum dagliga fáa frukt í skúlanum, eru yvirhøvur betri fyri, tá tað snýr seg um at fylgja við í skúlanum. Tí heitti skúlastýrið í heyst á øll foreldur um at geva børnunum frukt ella grønmeti við í skúla.
Talgildar talvur eru komnar í øll flokshøli og lærarar hava fingið farteldur, so at fyritreytir fyri góðari frálæru eru til steðar.
Skúlastýrið arbeiðir eisini við at gera eina trivnaðarkanning um trivnað millum lærarar og næmingar og hvat foreldur halda um skúlan
Skúlastýrið leggur dent á, at samstarvið millum heim og skúla er gott.
Formaðurin vísti eisini á kunngerðina um reglur at fremja gott skil og umsjón við næmingunum í skúlatíðini
Í fleiri ár hevur verið nógv orka lagt í at útvega betri høli til innskúlingina. Hetta er nú eydnast og komandi skúlaár flyta forskúlin og 1. flokkur í nýggj høli.
Ad. 3. Fyrilestur
Ingunn Eiriksdóttir helt áhugaverdan fyrilestur um børn og netmiðlar. Serliga legði hon dent á, at foreldur lærdu børnini at brúka internetið upp á tann góða mátan. Tosa við børnini, hvat er rætt og hvat er skeivt at gera.
Tað eru nakrar mannagongdir, sum mugu haldast. Ein av hesum er at halda loyniorðið loynt fyri øllum.
Millum annað nevndi hon, at heimasíðan “face-book” hevur sjálv ásett eitt 13- ára aldursmark fyri at gera vangamynd.
Eisini bað hon foreldur um at “google” seg sjálvan, fyri at fáa at vita, hvat internetið sigur um tey.
Ingunn vísti eisini á, at børn í dag viðhvørt samanblanda veruliga og digitala lívið.
Øll áhugað fingu eisini vegleiðingarskriv um internetnýtslu
Ad. 4. Ymiskt
Einki undir ymiskum
Fundur lokin kl. 20.40
Frank Jacobsen Óluva Zachariasen Beinta Joensen Torkil Dahl
Levi Mørk Jan Christiansen Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 6. desember 2010 kl. 19.00 – 20.00
Á fundi vóru: Frank Jacobsen, Beinta Joensen, Jan Christiansen, Torkil Dahl, Levi Mørk og Selmar Jacobsen.
Óluva Zachariasen hevði forfall
Fundarskrá:
1. Fundarbókin
2. Ymiskt
Ad. 1. Fundarbókin
Fundarbókin varð lisin og góðkend
Ad. 5. Ymiskt
Frank heitti á limirnar um at taka kunngerð nr. 68 frá 9. juni 2010 við til komandi fund.
Næstu fundirnir í skúlastýrinum verða: 10. januar, 14. februar, 14. mars, 11. apríl og 16. mai, allir dagar kl. 17.00
Fundur lokin kl. 20.00
Frank Jacobsen Beinta Joensen Torkil Dahl
Jan Christiansen Levi Mørk Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 10. januar 2011 kl. 17.00 – 18.00
Á fundi vóru: Frank Jacobsen, Christina Nolsøe, Torkil Dahl, og Selmar Jacobsen.
Óluva Zachariasen, Jan Christiansen og Levi Mørk høvdu forfall
Fundarskrá:
1. Fundarbókin
2. Kunning
3. Kunngerð nr. 68 frá 9. juni 2010
4. Útbyggingin skjótt liðug
5. Ymiskt
Ad. 1. Fundarbókin
Fundarbókin varð lisin og góðkend
Ad. 2. Kunning
Selmar kunnaði um:
at jólahaldið í skúlanum í ár var gott, næmingar,foreldur og lærarar vóru vælnøgd
at innskriving til forskúlan og 1. flokk verður 24. og 25. januar
at foreldraviðtalurnar byrja í komandi viku
at skúlin hevur fingið játtað fíggjarætlan fyri komandi ár. Lønarhækkanin á 1% er ikki íroknað
at lívsstílkanning verður gjørd av øllum næmingum í 7. flokki í februar mánaði
at Óli Rubeksen, SSP – ráðgevi vil kunna skúlastýrið um arbeiði hjá SSP.
Ad. 3. Kunngerð nr. 68
Samtykt var, at skrivarin sendur tilbúgvingarætlans og trivnaðarætlans skúlans til øll í skúlastýrinum, at lesa ígjøgnum til komandi fund
Ad. 4. Nýggi skúlin
Útbyggingin verður skjótt liðug. Væntandi verður skúlin klárur at taka í nýtslu áðrenn summarfrítíðina. Skrivarin kannar, hvør skipar fyri móttøku í hesum sambandi
Ad. 5. Ymiskt
Einki undir ymiskum
Fundur lokin kl. 18.00
Frank Jacobsen Christina Nolsøe Torkil Dahl
Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mánadagin 14. februar 2011 kl. 17.00 – 19.00
Á fundi vóru: Frank Jacobsen, Óluva Zachariasen, Jan Christiansen , Torkil Dahl og Selmar Jacobsen.
Levi Mørk og Christina Nolsøe høvdu forfall
Fundarskrá:
1. SSP
2. Fundarbókin
3. Kunning
4. Ymiskt
Ad. 1. SSP
Óli Rubeksen, SSP-ráðgevi, greiddi frá um SSP. SSP stendur fyri skúli – sosialir mynduleikar – politi. Greitt varð frá bygnaðinum í SSP.
Í ár verður serligur dentur lagdur á foreldrasamstarv og rús millum ung.
Í hesum sambandi er prentað eitt hefti við heitinum “Samspælið “, sum serliga er ætla foreldrum. Óli Rubeksen segði, at hann ella onnur, sum arbeiða innan SSP, eru til reiðar at veita eina hjálpandi hond, um foreldur hava hug at skipa fyri kvøldi, har m.a. Samspæl var á skránni.
Síðani fór Óli Rubeksen av fundinum.
Ad. 2. Fundarbókin
Fundarbókin varð lisin og góðkend
Ad. 3. Kunning
Selmar kunnaði um:
at Kom og les tiltakið byrjaði 7. november
at skúlabyggingin væntandi verður liðug í mai mánað.
Ad. 4. Ymiskt
Komandi skúlaár eru 3 dagar, sum skúlin kann leggja. Nakrir skúlar eru áhugaðir at leggja hesar dagar aftur at páskafrítíðini, soleiðis at páskafrítíðin er frá leygardegnum 31. mars til sunnudagin 15. apríl.
Lærararnir í Sankta Frans skúla vilja heldur leggja frídagarnar í samband við føstuhaldið, so ein frídagur verður týsdagin 21. februar, dagin eftir fastalávintsmánadag. Hinir dagarnir verða lagdir hósdagin 3. mai og fríggjadagin 18. mai, tí 4. mai og 17. mai eru ávikavist Dýri biðidagur og Kristi Himmalsfaradagur. Skúlastýrið tók undir við hesum.
Fundur lokin kl. 19.00
Frank Jacobsen Óluva Zachariasen Torkil Dahl
Jan Christiansen Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mikudagin 13. apríl 2011 kl. 17.00 – 18.35
Á fundi vóru: Frank Jacobsen, Óluva Zachariasen, Jan Christiansen, Levi Mørk, Torkil Dahl og Selmar Jacobsen.
Christina Nolsøe hevði forfall
Fundarskrá:
1. Fundarbókin
2. Kunning
3. Trivnaðarátak
4. Skriv frá skúlastýrinum í Kommunuskúlanum
5. Ymiskt
Ad. 1. Fundarbókin
Fundarbókin varð lisin og góðkend
Ad. 2. Kunning
Selmar kunnaði um evnisviku, sum var í skúlanum 28. mars til 2. apríl. Evnið var: “ Ein ferð ígjøgnum føroyskt”. Evnisvikan var sera væl eydnað, og bæði lærarar og næmingar mettu, at øll høvdu fingið nógv burturúr. Sjeyndu flokkarnir høvdu valt eitt annað evnið. Hetta snúði seg um at sammeta Afrika og Suðuramerkia landafrøðiliga. Eisini 7. flokkarnir vóru sera væl nøgdir við úrslitið.
Páskahald verður í Mariukirkjuni 15. apríl. Næmingar og lærarar skipa fyri.
Arbeiðið at byggja smábarnaskúlan er steðgað. Væntandi verður steðgurin ikki longri enn eina viku, so skúlin verður hóast alt liðugur til nýggja skúlaárið.
Selmar legði skjalið, “ Mál fyri Sankta Frans skúla” fyri skúlastýrið. Evnið verður tikið upp aftur á næsta fundi.
Ad. 3. Trivnaðarátak
Torkil Dahl greiddi frá Trivnaðarætlanini hjá Sankta Frans skúla. Skúlastýrislimir skulu til næsta fund hava lisið hana og gjørt møguligar viðmerkingar.
Ad. 4. Skriv frá skúlastýrinum í Kommunuskúlanum
Frank kunnaði um skriv frá skúlastýrinum í Kommunuskúlanum, har teir greiddu frá einum rørslutiltaki, sum ætlanin var at skipa fyri. Formaðurin metti, at stundir ikki vóru at fyriskipa og luttaka í øllum tiltakinum, men mælti til, at skúlastýrið heitti á foreldur um at taka undir við, at børnini hesa ávísu viku antin gingu ella súkklaðu í skúla, um tað er gjørligt. Foreldrini fáa kunning um tiltakið.
Ad. 5. Ymiskt
Einki undir ymiskum
Fundur lokin kl. 18.35
Frank Jacobsen Óluva Zachariasen Torkil Dahl
Jan Christiansen Levi Mørk Selmar Jacobsen
Frásøgn frá skúlastýrisfundi í Sankta Frans skúla skúlaárið 2010/11
Mikudagin 16. mai 2011 kl. 17.00 – 18.40
Á fundi vóru: Frank Jacobsen, Christina Nolsøe, Jan Christiansen, Torkil Dahl og Selmar Jacobsen.
Óluva Zachariasen og Levi Mørk høvdu forfall
Fundarskrá:
1. Fundarbókin
2. Kunning
3. Trivnaðarátak
4. Ymiskt
Ad. 1. Fundarbókin
Fundarbókin varð lisin og góðkend
Ad. 2. Kunning
· Skúlaleiðarin kunnaði um, at
· næmingarnir í 6. og 7. flokkunum fara til skrivliga roynd í føroyskum, donskum og støddfrøði í mai mánað
· næmingarnir í 7. flokkunum fara á seturskúla í Danmark og Norðurtýsklandi í døgunum 19. mai – 30. mai
· Jákup Lindberg gevst sum varaskúlastjóri 30. juni 2011
· nýggi skúlabygningurin til forskúlan verður tøkur til skúlaársbyrjan, men at byggingin er nakað seinkað, og tí verður skúlin ikki liðugur í mai, soleiðis sum upprunaliga ætlað.
Ad. 3. Trivnaðarátak
Skúlastýrislimir hava fingið ymiskt tilfar at hyggja ígjøgnum. Formaðurin ynskti, at meira stóð í trivnaðarætlanini um fyribyrgjandi arbeiði.
Ad. 5. Ymiskt
Einki mál varð viðgjørt undir ymiskum
Fundur lokin kl. 18.40
Frank Jacobsen Christina Nolsøe Torkil Dahl
Jan Christiansen Selmar Jacobsen


text:
Í sambandi við, at føroyingar skulu velja okkurt at sita á danatingi, halda vit á venclaredaktiónin, at tað hevði hóskað seg at lagt út nakrar beinraknar yrkingar eftir góða, gamla Poul F Joensen. Hesar fáar perlur úr perluraðnum av yrkingum, ið liggja eftir Poul F, vóna vit kunnu geva lesaranum okkurt at hugsa um.
Demokratisk samfelagsskipan
Mong ónytta kemur til valdi tó,
sum onki veit ella kann,
av gyltum lyftum ella faðir sins pengum,
og í somu tuflum, sum hann,
sum ei hevur heila til gásadrong,
men kann veljast til løgtingsmann.
Føroyar fremst
Sum hugsandi mentaður føroyingur eg
veit mein og vil Føroyalands frama,
men illa roynst hava flokkar og menn,
hvørs mið segðist vera tað sama.
Samfelagið
Várt samfelag er eitt dráma
við eitrandi háð og spott.
Har frekastu feitastan bitan
fáa, men aldri nokk.
Og alt er samanvovið
av sjálvgóðsku, svik og sorg
og pátrúgv, og heilagir skálkar
valda í hvørjari borg.
Sambandspolitikkarin
Er soðið tunt, koyr missiónsbollar í,
so slúkar fjøldin, tað kann ikki feila,
tí hon hevur runu, hann gólvsóp til heila
øld eftir øld.
Lyndi og lagna
Flestu funnu forløg tung,
fæstu eydnu blíða. –
Ongin kann, á foldum føddur,
frá lyndi og lagnu ríða.


text:
28. mai
28. mai er dagur 148 í árinum í tí gregorianska kalendaranum (dagur 149 um skotár). Tað eru 217 dagar eftur av árinum.
Hendingar[rætta | rætta wikitekst]
- 2014 - Andstøðuflokkarnir á Føroya Løgtingi við flokksformonnunum Høgna Hoydal úr Tjóðveldi, Aksel V. Johannesen úr Javnaðaflokkinum, Kára P. Højgaard úr Sjálvstýrisflokkinum og Poul Michelsen úr Framsókn, løgdu fram misálit á Jørgen Niclasen úr Fólkaflokkinum, sum var fíggjarmálaráðharri. Misálitið kom eftir at tað sonevnda Tollmálið í longri tíð hevði verið nógv frammi í fjølmiðlunum. Fjølmiðlar settu ljós á, hvat ið var farið fram fyri meira enn 20 árum síðan, tá Jørgen Niclasen var stjóri í familjufyritøkuni P/F N. NIclasen í Sørvági og seldi ótollaða vøru. Misálið fall við 16 atkvøðum fyri og 17 ímóti. Tríggir samgongulimir atkvøddu tó fyri uppskotinum, teir vóru sambandsmenninir Reimund Langgaard og Helgi Abrahamsen og formaður Miðfloksins Jenis av Rana.
Føðingar[rætta | rætta wikitekst]
- 1908 - Ian Fleming, bretskur rithøvundur (d. 1964)
- 1968 - Kylie Minogue, avstralsk songkvinna og sjónleikarinna
Andlát[rætta | rætta wikitekst]
- 1976 - Steffan Danielsen í Tórshavn (f. 1922)


text:
Sigrun Wardum er forkvinna í Javna:
Ber orðið brek?
Eg eiti Sigrun Wardum og eri forkvinna í Javna.
Eg takki fyri álitið at verða boðin við í hetta panelið.
Eg eri ikki málkøn, so tað er ikki grundin til at eg siti her.
Kanska er tað mín leiklutur sum forkvinna í Javna, sum mitt í 90’unum skifti orðið evnaveik út og setti orðið menningartarn inn í staðin.
Javni hevði tá í tíðini eitt undirheiti, sum var: Landsfelagið evnaveikum at bata
Stigið til broytingina var tikið eftir eina áheitan frá kontaktnevndini, sum var mannað við fólki við menningartarni.
Fólkini í kontaktnevndini og onnur ynsktu ikki at verða kallað evnaveik. Tað nívdi tey, tá fólk, kanska serliga børn, vóru farin at brúka orðið “evnaveik” sum ókvæmisorð.
Vit í Javna saman við kontaktnevndini kannaðu hvørji orð vórðu brúkt at lýsa fólk við menningartarni í okkara grannalondunum.
Í Noregi: utviklingshemming
Í Svøríki: utvecklingsstørning
Í Danmark: udviklingshæmning. Danir eins og norðmenn og sviar høvdu júst strikað orðið “Psykisk”, og er danska heitið tí UDVIKLINGSHÆMNING.
Menningartarn er beinleiðis umseting frá hesum orðinum. Javni avstemmaði við Føroyamálsdeildina rættleikan og fingu vit grønt ljós beinanvegin. Ár 1996 gjørdist almenna ár teirra menningartarnaðu og vóru ein rúgva av tiltøkum á skránni.
At generast av hvørji orð verða nýtt
Orð hava stóran týdning og kunnu hava ógvusliga ávirkan á okkum menniskju bæði negativt og positivt. Tað hevur nakað at gera við sosialisering, normalitet og frávik. Hvussu skulu vit vera og gera fyri at passa inn í samfelagið? Tað ræður um at duga kotuna, so vit ikki fella uttanfyri. Tí tá er vandi fyri at verða revsaður við at verða settur uttanfyri.
Sosiala eftirliti fyrigongur alla tíðina. Flestu menniskju hava ávísa hugsan um hvat er normalt og hvat er ikki. Ávísa hugsanin kann føra til eina generaliseraða fatan av øllum persóninum sum “eitt frávik”.
Altso ein stempling av einum persóni sum t.d. hin blindi og ikki Petur, sum eisini er blindur. Tað hevur stóran týdning fyri sjálvsvirðingina og identitetin hjá Petur hvørji orð hann verður lýstur við av øðrum og hvørjar væntanir onnur hava. Óttin fyri at verða bólkaður liggur djúpt í okkum menniskjum. Vit blíva bólkurin heldur enn individið.
Stempling er eisini eitt amboð hjá tí almenna at skipa samfelagið. T.d. skulu kriminell í fongsul. Fólk við sinnissjúku inn á psyk. deild. Fólk við menningartarni á idiotanstaltar (fyrr). Ofta fylgja verri handlimøguleikar við stempling. T.d. torført við at fáa arbeiði, bústað og familju.
Persónurin sum hevur okkurt frávik hevur lyndi til at liva seg inn í rolluna sum ein sum víkir frá. Upplivir sín identitet sum BLINDI, ella MENNINGARTARNAÐI, ella LAVNI, heldur enn Petur, Rói og Tóra.
Samstundis hevur viðkomandi lyndi til at handla í tráð við teir fordómsfullu væntanirnar til persónin.
Slík fráviks habitus blívur kropslig og ótilvitað ein partur av identitetinum, sum stýrir mátanum at fyrihalda seg til lívið uppá. Nú er stemplingin blivin til stigmatisering - eitt brennimerki.
Í dag generast tey í Spyr Meg av orðinum “brek”. Tað er einamest tí orðið verður brúkt so nógv sum ókvæmisorð. Seinasta broytingin hjálpti eitt sindur, men tó eru tey ikki heilt nøgd. Tey vilja sleppa undan orðinum “brek”, sum eyðsæð hevur fingið ein so negativan klang.
Tað hevur stóran týdning, hvussu orðið verður nýtt. Og tað var júst tað, sum seinasta broytingin í MBF heitinum snúði seg um. Meginfelag teirra brekaðu, sum bleiv til Meginfelag teirra, ið bera brek.
Hóast batan, so meti eg, at MBF heitið bleiv tyngri at brúka.
Harafturat gevur vendingin at “bera” brek mær onkra løgna kenslu av romantikki ella poesi, sum mær ikki dámar í hesum høðpinum. Til at broyta tað hevði verið nóg mikið at skift orðið bera út við hava. Meira nøgternt í mínum oyrum.
Men tað er orðið brek, sum er ókvæmisorðið. Í grannalondunum var mest vanligt at brúka handikap. Har hevur orðið handikap mist valdsøki til orðini: Funktionshinder ella funktionshæmning, funktionsnedsættelse hava tey nú flutt seg til at øll brek koma undir felagsheiti:
Funktionshinder – er okkurt í umhvørvinum, sum forðar viðkomandi at luttaka, tað kann verða í skúla ella kirkju, t.d. tí hølisviðurskiftini ikki eru egnað.
Funktionsnedsætning – umrøður niðursettan førleika til okkurt. T.d. at ganga.
Veit ikki hvat málkøn siga um orðið VIRKISTARN? Men ger tað ikki í grundini tað sama hvussu barnið eitur, tí tá ein tíð er fráliðin hevur týdningurin av orðinum aftur fest røtur í orðinum og sjálvt orðið kann gerast eitt ókvømisorð.
Ella skulu vit kanska heldur gera nakað við hugburðin í samfelagnum til fólk við breki og til normalitetsbegrebið???


text:
Heri Joensen, forsangari í tónleikabólkinum Týr, legði fyri nøkrum mánaðum síðan eina mynd út á Facebook vanga sín. Myndin var av Hera, sum beint eftir eitt grindadráp hjálpti til at skera upp. Hetta skapti nógv uppmerksemi frá Sea Shepherd, sum síðan tá hava roynt at boykottað konsertir hjá Týr.
Myndin, sum Heri legði út tann 27. juli.
“Heri the whale killer”
Paul Watson hevur í langa tíð roynt at sannføra fólk á sínum Facebook vanga við myndum og ósonnum upplýsingum, sum eftir øllum at døma raka summar av hansara tilhangarum beint í hjartað.
Paul Watson legði 1. desember myndina omanfyri út á sín Facebook vanga. Har skrivaði hann m.a.: “Tá ið Heri og hansara dreingir ikki drepa hval ella larma á pallinum, dáma teimum at pynta seg.”
Harafturat skrivaði hann, at í Føroyum verður Heri helst sæddur sum ein hetja, men uttan fyri Føroyar er hann bara ein blóðtystur harðskapsmaður.
Hóast Paul Watson umtalar Hera sum “Heri the whale killer”, so hevur Heri ironiskt nokk ongantíð dripið ein hval; tað krevur nevniliga serligt loyvi at drepa grind.
- Tað, sum hann sigur, er so býtt, at tað er øgiliga ringt at taka fyri fult. Men man veit sjálvandi, at tað eru nøkur fólk, sum hoppa uppá tað, og tað er keðiligt, sigur Heri.
Sí uppslagið hjá Paul Watson her.
Heri gevur mótspæl
Heri finnur seg sjálvsagt ikki í hesum og ger tí sítt til at steðga tí hatrinum, sum Paul Watson og onnur hava skapt. Fyri at svara øllum kritikkinum, sum uppstóð eftir at Heri legði myndina av sær sjálvum út, har hann skar upp, valdi hann at taka upp eitt video, har hann greiðir frá um seg sjálvan og um grindadrápið í Føroyum. Á tann hátt fekk hann upplýst fólki, sum møguliga hava fingið eina skeiva fatan av honum og grindadrápi.
- Móttøkan av videonum var heilt ótrúlig. Áðrenn vit gjørdu tað, vóru allar konsertirnar avlýstar. Vit sluppu ongastaðni at spæla, men so komu tær afturíaftur, ein eftir ein aftan á videoið, so tað má man siga riggaði eftir ætlan.
Nógv fólk, sum fyrr bara trúðu tí, sum Sea Shepherd og onnur komu fram við, hava skrivað til Hera, at tey nú eru betur upplýst. Tað sæst enntá eisini á viðmerkingunum til uppslagið hjá Paul Watson, at fólk tykjast vera meira kritisk mótvegis Paul Watson og hansara ógrundaðu pástandum.
Til ber at síggja videoið her.
Mótstøðan er óærlig
Heri fer at gera enn eitt video, sum verður tað triðja í røðini, har hann serliga greiðir frá mótstøðuni móti grindadrápi. Hann vísir á, at tann mótstøðan, sum teir uppliva í løtuni, er rættiliga óærlig, og at hon lítið og onki hevur við grind at gera.
Harafturat leggur Heri dent á, at alt konseptið hjá Sea Shepherd er at taka myndir av fólki ílatin Sea Shepherd klæðir, standandi millum náttúruna og onkran, sum eitt nú drepur ein hval. Myndin verður síðani brúkt til at fáa fleiri pengar frá almenninginum.
- Grundleggjandi endamálið hjá Paul Watson er pengar. Hann leggur onki í hvørki hval ella sannleikan, tað haldi eg allir føroyingar vita.
- Vit skulu ikki krógva nakað í Føroyum
Eins og nógv onnur deilir Heri av og á myndir av mati, og tá grind er á borðinum, er tað einki undantak, hóast hann er tilvitaður um, at summum ikki dáma at síggja myndir av tvøsti.
- Um onkur fær ilt í reyvina av tí, mugu tey sjálvi um tað. Vit skulu ikki krógva nakað í Føroyum. Vit eta grind, vit drepa grind, tað er eitt uttandura sláturhús, líka sum øll onnur innandura sláturhús runt um í verðini.
- Um man ikki heldur, at man ger nakað galið, so hevur man heldur onki at prógva. Fólk mugu bara venja seg við tað, og um tey ikki tola at síggja hatta, so mugu tey bara hyggja vekk. Tað kann ikki blíva kroyst upp í høvdið á okkum føroyingum, at vit mugu krógva tað, sum vit gera.
Keðilig umtala er eisini umtala
Tað er sjálvsagt keðiligt og óheppið, at konsertir verða avlýstar orsakað av propaganda, men Heri Joensen og Týr hava tó fingið sera nógva umtalu av øllum hesum hurlivasanum.
- Vit hava fingið ræðuliga nógva umtalu, altso nógv, nógv meir enn vanligt, so eg upplivi, at tað lønar okkum meir, enn tað ger skaða, sigur Heri.
Týr eru í løtuni í ferð við at gera eina nýggja fløgu, sum teir hava arbeitt við í langa tíð. Nú vilja teir hava hana lidna, og tí verður hon høgt raðfest.


text:
SS Westerbeek
Westerbeek var ein hollendskur eysturindiafari, sum 2. september 1742 á veg til Hollands kom í tætta toku í Atlantshavinum og fór av kós. Westerbeek sigldi á land sunnan fyri Lopranseiðið, Suðuroy. Tað var tá í tíðini neyðugt at síggja sólina ella stjørnurnar fyri at kunna staðfesta hvussu norðaliga ella sunnaliga ein var staddur, men Westerbeek sá ikki sólina í 11 dagar, og tí visti skiparin ikki hvar hann var staddur, tá teir sigldu á land. Skipið gjørdist vrak. Hetta var 6. ferðin hjá Westerbeek til Eysturindia.
Westerbeek var 650 tons til støddar og bygt í 1722 í Hollandi. Tað var 145 føtir langt og hevði tvey dekk.
Á hesari ferðini heim var skiparin Hermanus Schutten. Í lastini var vanliga te, kaffi, pipar og onnur kryddaríir. Ferðin til Eysturindia kundi taka upp til eitt heilt ár, og skipini vóru ofta fleiri ár burturi, áðrenn tey komu heim aftur.
Tann 2. september 1742 um hálvgum ellivu tíðina á kvøldi siglir Westerbeek á land sunnan fyri Lopranseiðið og søkkur millum 4 sker og land. 10 av manningini komu ikki úr koyggjuni, av tí at teir vóru so sjúkir, tríggir vóru deyðir á ferðini og jarðaðir í sjónum. 81 av manningini bjargaðu sær í land á undurfullan hátt, men ein av teimum fall í berginum og doyði, sostatt komu 80 livandi frá vanlukkuni. Teir 80 vórðu fluttir til Havnar í smábátum, og tað tók fleiri dagar. Í Skúvoy vórðu teir illa móttiknir og sendir avstað til Sands, har teir vórðu væl móttiknir. Úr Skálavík heldur leiðin til Kirkjubøar, men har var sum í Skúvoy, teir vórðu settir í bátarnar kaldir og svangir og førdir til Havnar uttan at fáa vátt ella turt.
Í Havn lógu tvey skip klár at fara til Danmarkar, og ætlanin var at øll manningin skuldi fara við hesum skipum av landinum, men skipararnir noktaðu at taka so nógvar sjómenn umborð, men 10 sluppu avstað, meðan hinir 70 vóru eftir í Føroyum allan veturin.
Nógvar søgur hava gingið á mannamunni um hesar menn, at teir fingu børn í Føroyum, og at nakrir av teimum vóru eftir í Føroyum, men her eru eingi prógv. Tó stendur fast, at ein av manningini Joseph Gervording var eftir og giftist við fútadóttrini Marionnu, hesin Gervording fekk trý børn í Føroyum, men eingin av hesum fingu børn. Síðan er tað ein gift kona sum tænir í Lamba, hon fær tvillingar við einum av manningini, men tey doyggja øll trý í skalvalopinum norðuri í Gerðum í Klaksvík í 1745.
Og at enda er tað ein genta í Vágum, sum fær eina gentu við Berent Schouten, timburmanni á Westerbeek. Henda dótturin fær navnið Sunneva Berntsdatter, og eftir hana eru nógvir eftirkomarar, og teir eru teir einastu skrásettu eftirkomararnir í Føroyum frá Westerbeek.
Myndasavn[rætta | rætta wikitekst]
-
Sunnan fyri Lopranseiðið
-
-
Bøkur[rætta | rætta wikitekst]
- Mathias Lassen: Westerbeek ISBN 978-99918-3-256-2, Forlagið Undir Rókunum, 2008. 288 s.


text:
So var tað aftur her, og uttan iva eru fleiri oddagreinir skrivaðar um hetta sama seinastu árini – Landssjúkrahúsið manglar pengar. Viðhvørt eru tað viðgerðirnar uttanlands, sum hava kostað ov nógv, onkra aðru ferð hevur tað verið heilivágurin, sum er vorðin ov dýrur. Hesaferð eru grundgevingarnar kryddaðar við stríðnum á føðideildini og stórar útreiðslur til læknavikarar og konsulentar.
Tað plagar at enda við, at stjórin verður hóttur við starvinum, men at hann klárar tað so dánt og at enda leggur frá sær, áðrenn hann veruliga hevur fingið sett seg til rættis sum ein stabilur stjóri. Hesaferð valdi stjórin at fara, áðrenn trupulleikarnir gjørdist almennir, so ákoyringarnar í staðin regna á fyribils setta stjóran.
Vit kunnu á hvørjum ári viðgera neyvt og greitt júst hvør ársins trupulleiki er, men tað er margháttligt, at trupulleikin er afturvendandi, líkamikið hvussu dugnaligir stjórarnir eru. Orsøkin má liggja onkra aðrastaðni, helst í politisku skipanini, sum gevur Landssúkrahúsinum so lítið rásarúm, at tað er vónleyst at stýra einum so stórum almennum stovni. Tað skulu so ómtaliga lítil sveiggj til henda ella handavegin, áðrenn tað slær út.
Ein onnur óheppin avleiðing av hesum er, at kjakið um eitt ella trý sjúkrahús tekur seg upp, hóast tað í veruleikanum einki hevur við akuttu støðuna á Landssjúkrahúsinum at gera. Kjakið um hvussu sjúkrahúsverkið skal skipast kunnu politikararnir heldur ikki finna út av, tí hvørja ferð nakrar broytingar verða skotnar upp, so byggja politikarar verjugarðar um sítt egna, tí álitið á skipanina er so lítil. Til dømis átti tað ikki at verið nakað galið í at skipa sjúkrahúsverkið undir einari leiðslu, men óttin fyri at lokalu sjúkrahúsini verða rakt er so ómetaliga stórur, at ætlaðu broytingarnar verða útvatnaðar.
Grundleggjandi má vera ein veruleikanær fíggjarætlan fyri Landssjúkrahúsið, sum okkara politikarar mugu taka hædd fyri, tá fíggarlógin verðir smíðað. Ráð mugu vera til, at heilivágurin dýrkar, at viðgerðirnar uttanlands dýrka ella ein konflikt tekur seg upp, sum gerst dýr, tá avtornar. Hetta eigur at vera av størri týdningi enn at fáa tølini at passa á fíggjarlógini.


text:
Í døgunum 7. til 10. september var FSF vertur fyri altjóða ráðstevnu, nevnd ”Study Group”. Luttakandi londini vóru úr Føroyum, Ungarn, Gibraltar, Makedonia, Liktinstein og Georgia, og evnið á ráðstevnuni var kvinnufótbóltur
- Afturmeldingarnar frá luttakarunum vóru góðar, og tey vóru eisini bergtikin av hvussu væl okkara land er skipað, eisini innan fótbólt. Tiltakið eydnaðist væl, við góðum samstarvi millum fyrireikarar, hotel, flutningsfelag, luttakandi felag og aðrar veitarar. Vit fingu víst okkum frá okkara bestu síðu, og prógvaðu, at tað ber til at vera vertir fyri stórum tiltøkum í Føroyum, sigur Pætur Clementsen, tekniskur stjóri í FSF.
Í døgunum 7. til 10. september var Fótbóltssamband Føroya vertur fyri altjóða ráðstevnu, nevnd ”UEFA Study Group”. Luttakandi londini vóru Føroyar, Ungarn, Gibraltar, Makedonia, Liktinstein og Georgia. Endamálið við tiltakinum er, at lond fáa høvi at vitja hvørt annað og deila vitan um ávís evni.
Vertslandið stendur fyri at gera skránna, og harumframt hevur hvørt landið eina framløgu, har kunnað verður um støðuna í teirra landi. Evnið hesaferð var kvinnufótbóltur.
Ráðstevnan, sum varð hildin á Hotel Føroyum, byrjaði seinnapartin hósdag við at FSF-forsetin, Christian F. Andreasen, bjóðaði fremmandu gestunum vælkomin. Síðani varð farið á Tórsvøll at sparka, áðrenn Ørvaroddarnir borðreiddu við grillaðum lambi.
Fríggjadagin vóru fyrilestrar á skránni fyrrapartin, meðan seinnapartin var vitjað hjá Klaksvíkar Ítróttarfelag, har umboð fyri KÍ greiddu frá um felagið og serliga um kvinnulið felagsins, ið sum kunnugt hevur heimsmet í meistaraheitum. Eisini varð hugt eftir barnavenjingum, og luttakararnir fingu innlit í, hvussu tær verða skipaðar í KÍ.
Tíðliga leygardagin vóru fyrilestrar á hotellinum, og síðani vóru praktiskar venjingar á Tórsvølli, har gentur úr HB og B36 luttóku. Seinnapartin var stutt útferð til Kirkjubøar, áðrenn steypafinalan hjá kvinnum var á skránni. Ráðstevnan endaði við borðhaldi í Müllers pakkhúsið, har Tórshavnar kommuna var vertur.
- Tað er umráðandi, at vit í altjóða høpi áhaldandi vísa, serliga yvir fyri UEFA, at vit megna at verða við og geva okkara íkast til felagsskapin. Tað gjørdu vit so dyggiliga, um vit sjálvi skulu siga tað, og tað er eisini afturmeldingin frá umboðnum hjá UEFA, sum var til ráðstevnuna, sigur Pætur Clementsen við heimasíðuna hjá FSF.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Jan Mortensen, stjóri á lønardeildini í Fíggjarmálaráðnum, ákærdi í tíðindunum í Kringvarpinum Felagið føroyskir sjúkrarøktarfrøðingar fyri at seta lív í vanda. Hetta er ein sera grov ákæra, ið ikki kann góðtakast.
Tað er væl skiljandi, at Jan Mortensen er eitt sindur stúrin, tí at samráðingur við námsfrøðingarnar ikki ganga eftir vild. Men vit frábiðja okkum at verða drigin inn í hesar samráðingar og átala, at hann ákærir okkara fakbólk fyri at seta lív í vanda.
Undir samráðingunum við Fíggjarmálaráðið gjørdist tað okkum greitt, at samráðingartoymið, við Jan Mortensen á odda, als ikki skilti álvarsligu støðuna, ið valdaði á føroysku sjúkrahúsunum. Hóast arbeiðssteðgurin tá hevði vart í tvær vikur, og okkara limir dagliga sóu, hvussu hetta ávirkaði sjúklingin, so var als eingin vilji til semju frá Fíggjarmálaráðnum.
Fyri at tryggja eina loysn, áðrenn lív komu í vanda, valdu vit at trýsta Fíggjarmálaráðið til at skilja álvaran. Hetta varð gjørt við at fráboða arbeiðssteðg fyri allar sjúkrarøktarfrøðingar á Landssjúkrahúsinum, Suðuroyar Sjúkrahúsi og Klaksvíkar Sjúkrahúsi. Við hesum stigi fingu vit eina loysn á truplu støðuni, ið Fíggjarmálaráðið hevði sett sjúklingin í.
Vit funnu saman við fíggjarmálaráðharranum eina loysn, ið báðir partar kundu liva við, og tí kennist tað sera hugstoytt, at stjórin á lønardeildini nú aftan á kemur við tílíkum álopi á okkum.
Óluva í Gong, forkvinna,
Felagið Føroyskir Sjúkrarøktarfrøðingar
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tíðindi/Greinar
18. oktober 2017
Eg havi júst verið á eini ráðstevnu í Noregi, har ein av røðarunum var Henrik Asheim; hann er virkandi ráðharri í útbúgvingarmálum fyri Torbjørn Røe Isaksen, sum er í barnsburðarfarloyvi. Hesin ungi ráðharrin segði nakað, ið festi seg hjá mær, og sum eg haldi, at føroysku myndugleikarnir kundu lært nógv av. Hann segði nakað soleiðis:
"Vit eru í ferð við at endurskoða allan fólkaskúlan eftir stóra stríðið. Eitt, sum vit vóru púra samd um, var, at støðan í Noregi skuldi ikki enda sum í Danmark, har man lóggav seg burtur úr kreppuni. Vit vilja heldu søkja semju millum partarnar og endurskoða tað, vit hava. Hetta arbeiðið gongur væl, hóast vit enn ikki eru komin á mál. Vit skulu bara minnast til, at fólkaskúlin kann ikki alt, og tú ert noyddur at velja til og frá."
Hvussu ber tað til, at vit ikki hava hesa hugsan? Eg kundi so ynskt mær, at vit gjørdu okkum okkara egnu hugsanir um fólkaskúlan, heldur enn altíð at hyggja at, hvussu Danmark hevur gjørt. Vit hyggja enn til Danmarkar, sjálvt um danski fólkaskúlin er sindraður, og kommunurnar royna sítt besta at lappa upp á støðuna.
Vit hava so nógvar góðar kreftir, ið vilja skúlanum tað besta. Vit eru ikki altíð samd um, hvussu hetta skal gerast, men tað er ein partur av arbeiðinum. Vit skulu ikki vera samd, tí so flyta vit okkum ikki, men vit mugu duga at kjakast.
Politiski myndugleikin hevur gjørt púra greitt, at fólkaskúlin skal ikki dýrka, men hann skal betrast. Alt skal liggja innanfyri núverandi karmar, men hetta letur seg ikki gera. Tíðirnar broytast, og soleiðis má eisini vera í fólkaskúlanum. Myndugleikarnir mugu sum í Noregi taka samstarv upp, har man ger sær greitt, hvat man ynskir, at fólkaskúlin skal innihalda fyri tær givnu krónurnar. Tað nyttar onki at vilja meiri enn pengapungurin loyvir.
Kanska skulu vit hyggja at Noregi; ikki kopiera teirra ætlan, tí hon er teirra, men hyggja at teirra leisti fyri samráðingum um endurskoðan at skúlanum. Vit mugu sjálv finna loysnir, sum eru góðar fyri okkara skúla. Vit hava besta kunnleikan um fólkaskúlan, lat okkum mynda hann, sum vit ynskja, at hann skal síggja út.


text:
19. PARTUR
Jesus kemur við eini víðfevndari profeti
Jesus sigur, hvat fer at eyðkenna hansara hjáveru í kongsveldi og endan á hesi heimsins skipan
MEÐAN fýra av ápostlunum sótu einsamallir saman við Jesusi á Oljufjallinum við frálíkum útsýni yvir Jerusalem og templið, bóðu teir hann greiða sær frá nøkrum av hansara viðmerkingum. Jesus hevði júst sagt, at templið í Jerusalem skuldi leggjast í oyði. Og eina aðra ferð hevði hann tosað um enda tíðarinnar. (Matteus 13:40, 49) Nú spurdu ápostlarnir: „Hvat verður teknið fyri hjáveru tíni og endanum á heimsskipanini?“ — Matteus 24:3, Ny Verden-Oversættelsen.
Í svari sínum segði Jesus frá tí, sum skuldi henda, áðrenn Jerusalem varð oyðilagt. Men hansara orð høvdu víðari merking. Profetiin skuldi fáa eina uppaftur størri heimsumfatandi uppfylling seinni. Jesus profeteraði, at fleiri samanfallandi hendingar og heimsviðurskifti skuldu vera eitt tekin. Hetta teknið skuldi vísa íbúgvunum á jørðini, at Jesus nú var hjástaddur sum kongur í himli. Við øðrum orðum skuldi teknið vera ein ábending um, at Jehova Gud hevði sett Jesus sum kong í Messiasríkinum, sum hann langt síðani hevði givið lyfti um. Teknið skuldi merkja, at Ríkið skjótt fór at beina fyri óndskapi og geva mannaættini sannan frið. Tað, Jesus boðaði frá, skuldi soleiðis bera boð um síðstu dagarnar hjá hesi gomlu heimsins skipan — tær átrúnaðarligu, politisku og sosialu skipanirnar, sum eru í dag — og byrjanina av eini nýggjari skipan.
Jesus segði, hvat ið skuldi henda á jørðini, meðan hann var hjástaddur sum kongur í himli. Hann segði, at tá skuldu vera altjóða kríggj, matvørutrot, stórir jarðskjálvtar og nógvar sjúkur. Lógloysið skuldi versna. Sonnu lærisveinar Jesusar skuldu bera gleðiboðskapin um Guds ríki út um alla jørðina. Alt hetta skuldi koma í hæddina í eini „trongd“ so stórari sum ongantíð áður. — Matteus 24:21.
Hvussu skuldu Jesu lærisveinar kunna vita, nær henda trongdin nærkaðist? ’Lærið av fikutrænum,’ segði Jesus. (Matteus 24:32) Tá ið bløðini á fikutrænum spretta, sæst týðiliga, at summarið er nær. Og tá alt tað, Jesus hevði sagt frá, hendi í einum ávísum tíðarskeiði, skuldi tað vera týðiligt tekin um, at endin var nær. Sum Jesus segði, visti eingin uttan Faðirin nágreiniliga, hvønn dag og tíma stóra trongdin skuldi byrja. Hann eggjaði tí lærisveinum sínum: „Síggið til, vakið og biðið! Tí tit vita ikki, nær tíðin er.“ — Markus 13:33.
— Grundað á Matteus, kapittul 24 og 25; Markus, kapittul 13; Lukas, kapittul 21.
^ par. 14 Fleiri upplýsingar um profetiina hjá Jesusi eru at finna í kapittul 9 í bókini Hvat lærir Bíblian veruliga?, sum Jehova Vitni hava givið út.


text:
Danjal av Rana 11.01.2017 (15:23)
Mundi enda galið hjá myndamanninum
Millum mongu ferðafólkini, sum vitja Føroyar, eru hópin av meiri ella minni professionellum myndafólkum. Nógv teirra nýta serliga miðilin Instagram til at vísa sínar myndir, og sum altíð eru náttúrumyndir væl umtóktar.
Føroyar eru eftir øllum at døma í einum ráki, har tað ræður um at hava vitja Føroyar, so sonevndir Instagrammarar streyma til Føroya. Visit Faroe Islands sigur við in.fo, at tey dagliga fáa tíggjutals fyrispurningar frá instagrammarum, sum vilja sleppa til Føroya. Vanliga taka teir eitt gjald fyri tað, men Visit Faroe Islands greiðir teimum frá, at tað hava tey ikki ráð til, men teir koma kortini.
Í løtuni er ein ungur amerikumaður, sum eitur Robert Strok í Føroyum saman við nøkrum vinfólkum. Við sær á ferðini runt í Føroyum hava tey føroyingar sum kunnu hjálpa teimum. Robert Strok er væl umtóktur sum myndamaður á Instagram, 523.000 fólk fylgja hansara vangamynd og síggja tí myndir hansara.
Í ár er hann farin at gera meiri við at leggja videobrot út og fyrsta vitjanin í ár er í Føroyum. Í gjár legði hann fimta videobrotið úr Føroyum út. Tá vitjaðu hann og vinfólkini Trælanípuna og Gásadal. Tað var tó um reppið, at tað endaði galið, sum sæst í videobrotinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
UPPÍSKOYTI
Ven teg av við at nøkta teg sjálvan
Sjálvsnøktan er ein ringur vani, sum fremur ein sjálvsøknan atburð, bronglar sinnið og skaðar andaligu heilsuna. * Ein, ið nøktar seg sjálvan, kann eisini fara at meta onnur, sum vóru tey bara til fyri at nøkta kynsliga tørvin hjá honum. Hjá einum slíkum persóni hevur tað kynsliga einki við kærleika at gera, tað er bara nakað, sum gevur stutta njóting og lættir kynsliga øsing. Men tað lættir bara fyribils. Við sjálvsnøktan verða teir jørðisku limirnir ikki doyvdir, tá ið talan er um „siðloysi, óreinsku [og] girndarbruna“, teir verða tvørturímóti stimbraðir. – Kolossebrævið 3:5.
Paulus ápostul skrivaði: „Elskaðu míni, ... latið okkum reinsa okkum frá øllum, ið ger okkum órein – á holdi og á anda – og soleiðis fullføra heilaggering í gudsótta!“ (2 Korintbræv 7:1) Er tað eitt stríð hjá tær at fylgja hesi leiðbeiningini, mást tú ikki missa mótið. Jehova er altíð „til reiðar at fyrigeva“ og hjálpa. (Sálmur 86:5; Lukas 11:9-13) Tínar skuldarkenslur og tínar royndir at sleppa vananum – hóast tú onkuntíð dettur aftur í gamla lagið – vísa, at tú hevur rætta hugburðin. Minst eisini til, at „Gud [er] størri enn hjarta okkara og veit alt“. (1 Jóhannes 3:20) Jehova sær meira enn okkara syndir, hann sær alt menniskjað, sum tað er. Hann kennir okkum og lurtar við samkenslu eftir okkara inniligu bønum um miskunn. Tí mást tú ongantíð troyttast av at biðja eyðmjúkar og ærligar bønir til Gud, eins og eitt barn, ið fer til pápa sín, tá ið tað er komið illa fyri. Jehova fer at geva tær eina reina samvitsku. (Sálmur 51:3-14, 19; Esaias 1:18) Tú mást sjálvandi taka stig til at fylgja tí, sum tú hevur biðið um. Til dømis mást tú sleppa tær undan øllum sløgum av pornografi og eisini ringum felagsskapi. *
Heldur tú fram at hava trupulleikar við sjálvsnøktan, mást tú ikki aftra teg at tosa við ein, sum er andaliga búgvin, kanska pápa tín ella mammu tína ella ein góðan vin. * – Orðtøkini 1:8, 9; 1 Tessalonikabræv 5:14; Titus 2:3-5.
^ par. 1 Sjálvsnøktan vil siga at øsa kynsgøgnini fyri at fáa kynsligan fulnað.
^ par. 2 Nógvar familjur hava tikið tað fyrivarnið at seta telduna í eitt felagsrúm. Haraftrat keypa nakrar familjur forrit, ið síla óynskt tilfar frá. Hav eisini í huga, at tað ber til at fara á internetið við snildfonum og líknandi, og at einki forrit, ið sílar óynskt tilfar frá, er púrasta álítandi.
^ par. 1 Nøkur ítøkilig uppskot um, hvussu tað ber til at venja seg av við at nøkta seg sjálvan, eru at finna í greinini „Unge spørger: Hvordan kan jeg komme af med denne vane?“ í Vågn op! november 2006, og í bókini Unge spørger — Svar der duer, bind 1, síðurnar 178-182.


text:
Er Brexit endaliga avgjørt?
- 08 Jul 2016
- - LÍV
Marknaðarinnlit - juli 2016
Er Brexit endaliga avgjørt?
Morgunin 24. juni, varð alheims fíggjarheimur veruliga tikin av bóli, tá úrslitið av fólkaatkvøðuni, um Bretska ES-limaskapin, var greitt. Um 52% av bretum ynsktu at fara úr ES. Hetta hevur ført við sær politiskan óstøðugleika í Bretlandi. Tá ES eisini hevur boðað frá, at tey ikki fara at samráðast við Bretland, fyrr enn formliga verður boðað frá, at tey ynskja at fara úr ES, hevur tað ført við sær, at Brexit møguliga ikki er endaliga avgjørt enn. Ógreiða støðan hevur ført við sær óstøðugleika á fíggjarmarknaðunum.
Partabrøvini eru longu á hægri stigi enn áðrenn Brexit
Í farna Marknaðarinnliti vóru tvey viðurskifti viðgjørd. Fyrra var rentufundurin í USA, ið endaði sum væntað við, at tey í Fed ikki hækkaðu rentuna. Síðani fór hendan hendingin fullkomuliga úr andglettinum, tí øll eygu vóru vend atkvøðuni í Bretlandi um sokallaða Brexit. Eftir at partabrævamarknaðirnir lækkaðu lutfalsliga nógv um 15. juni, fóru hesir at hækka heilt fitt, eftir at meiningsmátingar vístu á øktan stuðul til tey, ið ynsktu at vera verandi í ES. Tá íleggjarar vaknaðu 24. juni, morgunin eftir atkvøðugreiðsluna, vóru hesir fullkomuliga tiknir av bóli, tí beint ímóti metingunum, høvdu útvið 52% av bretum atkvøtt fyri, at Bretland skuldi fara úr ES. Hetta fekk stóra ávirkan á fíggjarmarknaðirnar. Partabrøv lækkaðu sera nógv. Eitt nú lækkaði danska ”OMX C20 Cap” vísitalið 10% fyrstu løtuna av degnum, men hevði tó vunnið nakað aftur, tá marknaðurin lat aftur 24. juni. 25. juni sóðust eisini lutfalsliga stórar lækkingar. Samstundis lækkaðui renturnar á statslánsbrøvunum í Danmark til nýggj metlág stig. Ógvusliga lækkingin á partabrævamarknaðunum steðgaði tó eftir bert tveimum døgum og longu fríggjadagin 1. juli høvdu flestu partabrævavísitøl vunnið alla lækkingina aftur. Einabest hevur gingist við bretskum virkum, ið serliga orsakað av lækkaða pundinum, eru vorðin meira kappingarfør.
Angra bretar?
Eftir at bretar hava valt at fara úr ES, er bretska pundið lækkað um 12% mótvegis dollaranum. Hetta hevur gjørt bretsk útflutningsvirkir meira kappingarfør og tað er ein av frágreiðingunum um, hví serliga bretsk partabrøv aftur eru á hægri stigi enn áðrenn fólkaatkvøðuna. Hóast hetta hevur politiskur ruðuleiki valdað í Bretlandi síðani fólkaatkvøðuna. Í London-økinum og í Skotlandi ynskti tey at vera verandi í ES og serliga støðan viðvíkjandi Skotlandi kann fáa Bretland út í eina trupla politiska støðu og endin kann gerast, at Skotland loysir frá Onglandi. Í bretsku flokkunum, teim konservativu og arbeiðaraflokkinum, er eisini stór ørkymlan. Eitt nú hevur David Cameron boðað frá, at hann leggur frá sær og tí má nýggjur konservativur leiðari finnast. Tekin eru um, at tey sum ynsktu at fara úr ES, nú ikki hava nakra ætlan. Herumframt tykist sum um at nógv av teimum, sum atkvøddu nei, nú iðra seg. Ein møguleiki er, at nýval verður útskrivað. Vinna tey, sum ynsktu at vera verandi, kann hetta enda við nýggjari fólkaatkøðu sum so kann enda við, at Bretland kortini ikki fer úr ES. Næstu tíðina verður tað tí, í stóran mun, politiska støðan í Bretlandi, sum fer at gera av gongdina á virðisbrævamarknaðunum.
Ein møguleiki er, at nýval verður útskrivað


text:
Magni umrøddi flogmál við ES-ráðharra
Magni umrøddi flogmál við ES-ráðharra
Á fundi í fólkatinginum fríggjadagin hitti fólkatingsmaðurin hjá Tjóðveldi, Magni Arge, ráðharran fyri ferðslumálum hjá Evropa Samveldinum, Violetu Bulc, sum segði seg vera sinnaða at koma til Føroya at vitja.
Violeta Bulc greiddi frá ferðslumálunum, sum ES viðger í løtuni. Sjóneykan er serliga sett á flogferðslu í ár, og tey arbeiða við ætlanum um at menna flogferðsluna og flogferðsluídnaðin í Europa, sum skulu leggjast fram til samtyktar í 2017.
Í Danmark hevur ferðslumálaráðharrin, Hans Christian Schmidt, eisini gjørt av at leggja dentin á flogferðslumál, og skal hann leggja eina strategiska ætlan fyri flogferðslumenning í Danmark fyri fólkatingið í januar 2017.
Hetta arbeiðið kann eisini fáa týdning fyri Føroyar, tí loftferðslumál eru ikki yvirtikin og verða tí umsitin í danska ferðslumálaráðnum.
Ikki viðgjørt føroyska luttøku í loftferðslusamstarvi
Upp á fyrispurning um, hvørja støðu ES kommissiónin hevur til málið um, at Føroyar gerast partur av felags evropeiska loftferðslusamstarvinum, European Common Aviation Area, segði Violeta Bulc, at málið er ikki komið til viðgerðar í Bruxelles, tí tað liggur enn í danska ferðslumálaráðnum. Umframt ES lond eru eisini Ísland, Norra og fleiri lond á Balkan við í samstarvinum.
-Eg greiddi henni frá, hvussu avbjóðandi viðurskiftini rundan um flogferðslu kunnu vera í Føroyum, og at ES-fyriskipanin um endurgjald í sambandi við seinkingar eru gjørd eftir viðurskiftum á meginlandinum, meðan avbjóðingarnar á fjarskotnum plássum ofta eru nógv størri orsakað av veðri og topografiskum umstøðum, sigur Magni Arge.
Á størri plássum ber til at flyta ferðafólk við øðrum flogfeløgum, skipum, bussum og bilum fyri at stytta bíðitíðina, meðan tað á fjarskotnari økjum tekur longri tíð at fáa ferðsluna í rættlag, tá okkurt er áfatt, tí onki alternativ er til høvuðsleiðina.
Sinnað at koma til Føroya
ES-ráðharrin skilti væl, at stigini, sum eru tikin til at regulera viðurskiftini á stórplássum, hóska ikki altíð til smápláss við avbjóðandi umstøðum, tí hon hevði sjálv verið á Isle of Barra á Hebridunum og fingið sjón fyri søgn á flogvøllinum har.
– Violeta Bulc er sinnað at viðgera mál, sum hava týdning fyri Føroyar á ferðsluøkinum bæði innan loftferðslu og sjóferðslu,og hon er eisini sinnað at koma til Føroya at vitja, sigur Magni Arge, sum hevur kunnað landsstýrið um fundin.


text:
Bakkafrost yvirtekur lívfiskaverkætlanina hjá Fiskaaling
Dan Klein --- 02.01.2018 - 09:30
Landsstýrismaðurin í uttanríkis- og vinnumálum hevur í dag undirskrivað avtalu við Bakkafrost og Fiskaaling um, at Bakkafrost yvirtekur lívfiskaverkætlanina hjá Fiskaaling.
Avtalan ber í sær, at Bakkafrost yvirtekur verkætlanina at varðveita føroyska laksastammuna og uppbyggja lívfiskafamiljur, gera kynbótararbeiði og framleiða rogn.
“Lívfiskur og kynbótararbeiði eru grundleggjandi í menningini av føroyskari alivinnu. Men tað er ein vinnulig uppgáva og ikki ein landsuppgáva. Tí er tað eitt natúrligt framstig, at vinnan sjálv tekur yvir” sigur Poul Michelsen, landsstýrismaður.
Formliga yvirtekur Bakkafrost verkætlanina 1. apríl næsta ár, men alifyritøkan hevur samstundis bundið seg at gjalda raksturin av verkætlanini frá 1. januar til 1. apríl. Fram til 2021 fer Bakkafrost at leiga lívfiskastøðina í Skopun og framleiðsluhølini við Áir frá Fiskaaling. Sostatt yvirtekur Bakkafrost eisini tey starvsfólk hjá Fiskaaling, sum eru knýtt at lívfiskaverkætlanini.
Fram til 2021 varðveitir landið upphavsrættin til lívfiskaílegurnar, og Bakkafrost skal, sambært avtaluni veita øðrum føroyskum alarum rogn, um tað gerst neyðugt.
Landsstýrið hevur tikið undir við, at Bakkafrost yvirtekur verkætlanina hjá Fiskaaling eftir hesum leisti.
“Sum samfelag er tað ein sigur, at vit nú fáa staðfest, at vit kunnu framleiða ein upprunafisk í Føroyum – og at vit á tí økinum eru sjálvbjargin, og er í ringasta føri ikki bundin av innflutningi. Ein føroyskur upprunafiskur er eitt sterkt sølu- og marknaðaramboð, sum uttan iva borgar fyri føroyskari dygd,” sigur Poul Michelsen.
Fiskaaling heldur fram sum granskingarstovnur og fer framvegis at røkja eftirlitsuppgávur.


text:
26. mars 2010Nr. 8001
Leiðbeining til ásetingar um markamót sbrt. § 18 b, stk. 5 og 6 um hjálparráð í forsorgarlógini og sbrt. §§ 7 og 8 í kunngerð nr. 18 um stuðul til hjálparráð frá 2010
Eftir § 18 b í forsorgarlógini kann stuðul verða veittur til ymisk hjálparráð. Stuðul verður veittur eftir § 18 b, stk. 1 og er lógarásetingin soljóðandi:
“§ 18 b. Stuðul verður veittur til hjálparráð til persónar við virkistarni orsakað av likamligum ella sálarligum breki ella varandi sjúku, um hesi:
1) eru neyðug fyri at vera í arbeiði,
2) munandi bøta um varandi avleiðingar av sjúkuni/brekinum, ella
3) munandi lætta um gerandisdagin í heiminum.”
Hugtakið hjálparráð fevnir um hópin av tólum og lutum, sum verða nýtt til at bøta um likamligt ella sálarligt brek ella sjúku, ið hava við sær skerdan virkisførleika.
Hjálparráð, ið kunnu endurnýtast eru hjálpartól, ið verða veitt sum útlán.
Við hjálparráð sambært § 18 b er at skilja, bæði kropsborin hjálparráð sum t.d. brillur, hoyritól, ymiskar protesur og serligur fótbúni, men eisini um hjálpartól, ið verða veitt til útláns, sum t.d. samskiftisútgerð, røktarsengur og ymisk flutningstól.
Tá ið talan er um brek ella varandi sjúku, er treytin fyri at fáa stuðul sambært hesi grein, at talan er um varandi tørv. Hetta skal skiljast soleiðis, at útlit ikki eru til, at heilsuviðurskiftini fara at betrast, og at tað tí frameftir fer at vera varandi tørvur á at bøta um brekið/sjúkuna. Stuðul kann tí ikki latast til fyribils nýtslu av hjálparráðum sambært nevndu lógaráseting.
Samanumtikið eru treytirnar sambært forsorgarlógini, at talan skal vera um brek ella varandi sjúku, ið hava við sær varandi tørv á hjálparráðnum til tey endamál, sum eru nevnd omanfyri undir pkt. 1 – 3. Harumframt verður víst til aðrar treytir sambært § 18 b í forsorgarlógini og sambært kunngerð um nr. 18 um stuðul til hjálparráð frá 2010.
Stuðulsrættindi sambært aðrari lóggávu
Umframt oman fyri nevndu treytir, er tað eisini ein grundleggjandi fortreyt fyri at fáa stuðul til hjálparráð sambært forsorgarlógini, at stuðulsrættindi og stuðulsmøguleikar sambært aðrari lóggávu eru troyttir.
Stuðul sambært forsorgarlógini er einstaklingastuðul til útreiðslur, sum tann einstaki annars sjálvur skuldi goldið fyri. Tað ber tí ikki til at veita stuðul eftir forsorgarlógini til útreiðslur til tænastur, ið verða veittar sambært aðrari lóggávu og sum sambært aðrari lóggávu er ásett at vera ókeypis.
Fyri at ivi ikki skal vera um hesa grundreglu, er ásett í § 18 b, stk. 6, at stuðul verður ikki veittur til hjálparráð, ið verður nýtt í virksemi hjá myndugleikum. Hetta merkir, at stuðul ikki verður veittur sambært forsorgarlógini til hjálparráð, ið verða nýtt í tænastuveiting til borgaran, eitt nú í sambandi við viðgerð, røkt og undirvísing, ið aðrir myndugleikar hava ábyrgdina av. Galdandi lóggáva ásetur, at tað er ókeypis í Føroyum at fáa ávikavist sjúkrahúsviðgerð, heimasjúkraviðgerð og røkt og undirvísing. Í tann mun goldið verður fyri heimahjálp og røkt er tað ásett í øðrum reglum. Í stk. 5 nevndu lógaráseting er eisini ásett, at stuðul til hjálparráð verður ikki veittur til innbúgv og útgerð til persónar á stovni ella sambýli, tó undantikið persónligt tillagað hjálparráð.
Ásetingar um markamót eru í samsvari við meginregluna um sektorábyrgd, ið merkir, at hvør einstakur myndugleiki hevur skyldu til at tryggja, at tænasturnar, ið verða veittar almenninginum, eisini eru tøkar og tillagaðar persónum, ið hava brek, og við hesum hevur viðkomandi myndugleiki eisini ábyrgdina av at rinda útreiðslurnar av at fremja tænastuna.
Avgerandi er, at samanhangur er millum vald og gjald, soleiðis at samband er millum fakligu og fíggjarligu ábyrgdina hjá teimum ymisku myndugleikunum. Soleiðis at skilja, at tað skal vera sami myndugleiki, sum fakliga ávísir stuðulin, sum eisini fíggjarliga heftir fyri útreiðsluni.
Kunngerðin um stuðul til hjálparráð fevnir ikki um stuðul til heilivág ella til útgerð at nýta til heilivág.
Viðmerkjast skal, at serstøk vegleiðing er um hjálparráð sambært forsorgarlógini annars.
Við hesi vegleiðing verða oman fyri nevndu lógarásettu markamót ítøkiliggjørd soleiðis, at ábyrgdarbýtið millum myndugleikarnar á økinum er greitt.
Markamót til virksemi hjá myndugleikum
Stuðul til hjálparráð sambært forsorgarlógini verður ikki veittur til:
- viðgerð, yvirlit 1
- heimasjúkuviðgerð og røkt, yvirlit 2
- endurvenjing, yvirlit 3
- undirvísingarvirksemi og annað námsfrøðiligt virksemi, yvirlit 4
1. Hjálparráð til viðgerð
Frá sjúkrahúsum hava persónar, sum búgva her á landi, sambært lóg um sjúkrahúsverkið, rætt til ókeypis viðgerð. Hesin rættur til viðgerð fevnir eisini um viðgerð uttanlands eftir reglum, sum eru ásettar av visitasjónsnevndini.
Sjúkrahúsverkið eigur at tryggja at allur útbúnaður er til taks í sambandi við:
◦ sjúkrahúsviðgerð
◦ viðgerð uttanlands og
◦ fyribils hjálp til at klára seg í gerandisdegnum, til viðgerðin er at enda komin, og sjúklingurin er blivin frískur aftur
Sum dømi um útbúnað kunnu nevnast koyristólar, røktarsengur, kokustólar, høkjur, bein- og armskinnarar og líknandi.
Fyri at kunna viðgera fyri sjúku og varðveita úrslit av viðgerðini, er í nógvum førum neyðugt við serligum hjálparráðum til viðgerð. Útreiðslur av viðgerðartólum og útgerð at nýta til tílík tól, sum eru sjúkuviðgerðartól, eru ikki hjálparráð sambært forsorgarlógini, sjálvt um amboðini kunnu samanberast við hjálparráð og eisini fylgja sjúklinginum heim.
Hjálpar- og viðgerðartól til sjúkuviðgerð, eru tey tól, sum sjúklingurin verður útgjørdur við av sjúkrahúsi ella av serlækna, tá tólini eru
◦ liður í viðgerð á sjúkrahúsi/hjá serlækna
◦ liður í framhaldi av viðgerð aftaná útskriving, sum er sett í verk á sjúkrahúsi/hjá serlækna við tí endamáli framhaldandi at betra tað úrslit, sum er fingið við sjúkrahúsviðgerðini, ella at forða fyri at úrslitið av viðgerðini versnar.
Dømir um hjálparráð til viðgerð:
* Innopererað viðgerðartól:
Hjálpartól og útgerð, sum verður innopererað sum liður í viðgerð á sjúkrahúsi, t.d.:
◦ pacemaker
◦ endoprotesa
◦ trachealkanylur.
◦ sondur, t.d. Mickey sonde knapsondur sum verða innopererað.
* Viðgerðartól:
Hjálparráð og útgerð, sum verða ávíst av serlækna sum liður í viðgerð á sjúkrahúsi ella
sum framhald av viðgerð (nýtslan hjá sjúklinginum er vanliga undir eftirliti av sjúkrahúsi/serlækna til støðan er støðug, sjúklingurin hevur fingið undirvísing í nýtslu av tólinum á sjúkrahúsi, nýtsla sjúklingsins er undir ávísum eftirliti av sjúkrahúsi/serlækna) t.d.:
◦ lungaviðgerðarútgerð, t.d. C-pap íroknað filtur, slangur og maskur
◦ orthosur (bein- og armskinnarar)
◦ ilttól (oxygenkoncentratiónstól) og ilt
◦ ymsar maskur: hudson (iltviðgerð og til astma heilivág), peep, pari-boy (til anding, forstøving v.m.) inhalatorar vm.
◦ insulinpumpur
◦ infusiónspumpur og –útgerð
◦ kompressiónspumpur, t.d. Lympha Press Mini o.a. við tilhoyrandi útgerð
◦ respiratorar og respiratorútgerð til heimabrúk, t.d. silicone cuff
◦ dialysutól
◦ dialysuposar
◦ tól fyri svøvnapnø við tilhoyrandi útgerð
◦ gastrostomi sonda
◦ sondupumpur og onnur sonduútgerð (t.d. tracheostomy)
◦ trykkmadrassir til pínulindring
* Hjálparráð til fyribils nýtslu:
Hjálpartól og útgerð, sum sjúklingurin eftir meting sjúkrahúsins hevur tørv á, meðan hann bíðar eftir sjúkrahúsviðgerð og beint aftaná viðgerð (fyribils nýtsla), t.d.:
◦ albogastavar
◦ høkjur
◦ koyristólar
◦ røktarsengur
◦ kokustólar
◦ wc-hækkarar
◦ mobilitetshjálpartól.
◦ bein- og armskinnarar
2. Hjálparráð til heimasjúkuviðgerð og røkt
Stuðul verður ikki veittur sambært forsorgarlógini til hjálparráð til heimasjúkraviðgerð og røkt.
Tá ið persónur fær sjúkraviðgerð og røkt í heiminum, nýta røktarstarvsfólk ymisk hjálparráð (amboð, tilfar og útgerð) í hesum arbeiði.
Sambært lóg nr. 88 um heimasjúkrasystratænastu frá 1997 fevnir tænastan um allar persónar í landinum, og røktin verður veitt uttan kostnað fyri brúkaran. Sambært kunngerð nr. 106 um heimasjúkrasystratænastuna frá 1997 fevnur arbeiðið hjá heimasjúkrarøktarfrøðingum m.a. um sjúkrarøkt, herundir sjúkuviðgerð eftir læknaávísing.
Tað er Nærverkið, sum umsitur heimahjálp og heimasjúkrarøkt. Stuðul verður ikki veittur til niðanfyri nevndu røktarútgerð til virksemið hjá Nærverkinum, sjúkrahúsum ella møguligum øðrum myndugleikum.
Vanliga er talan um sjúkrarøktarútgerð, sum verður útvegað frá goymslu hjá sjúkrahúsi.
* Hjálparráð til sjúkraviðgerð og røkt er t.d.:
◦ stomiposar og stomirøktarútgerð
◦ katetur og kateturøktarútgerð
◦ urinposar
◦ undirløg
◦ stikkløk
◦ sondupumpur
◦ sondukost
◦ sárrøktartilfar
◦ handskar
◦ kanylur
◦ blæur
◦ gastrostomi sonda
◦ føðslutilskot, proteindrykkur o.l.
3. Hjálparráð til endurvenjing
Venjing av sjúklingum undir innleggjan á sjúkrahúsi er ein integreraður partur av sjúkrahúsveitingini, og tey viðgerðartól ella hjálparráð, sum verða nýtt í hesum virksemi, skulu útflýggjast og fíggjast av sjúkrahúsverkinum.
Í tann mun talan yvirhøvur er um endurvenjingartilboð, ið sjúkrahúsverkið veitir, so er tað eisini ábyrgdin hjá sjúkrahúsinum at rinda útreiðslur til hjálparráð at nýta í hesum sambandi.
Í tann mun Nærverkið veitir endurvenjingartilboð, so er tað Nærverkið, ið rindar útreiðslur av hjálparráðum, ið skulu nýtast í hesum sambandi.
Almannastovan veitir stuðul til hjálparráð til viðlíkahaldsvenjing í tann mun tann einstaki sjálvur venur heima. Hesin stuðul verður latin tá venjingartilboð ikki eru skipað undir sjúkrahúsverkinum og Nærverkinum.
4. Hjálparráð til undirvísing og annað námsfrøðiligt virksemi
Persónlig tillagað hjálparráð
Stuðul verður veittur sambært forsorgarlógini til persónlig tillagað hjálparráð, ið eru fyritreyt fyri, at ein persónur, ið ber brek, yvirhøvur kann virka í gerandisdegnum, t.d. koyristólur, hoyritól, blindastavur o.t. Herundir kemur eisini telda, ið er røddin hjá viðkomandi í øllum samskifti við umverðina. Hetta eru hjálparráð, sum viðkomandi vanliga hevur við sær, har hann er, eisini í skúla, øðrum undirvísingarstovni, dagstovni, frítíðarskúla v.m.
4.1 Undirvísing
Stuðul verður ikki veittur sambært forsorgarlógini til hjálparráð, sum eru neyðugur partur av grundútbúnaðinum á undirvísingarstaðnum og eru fyritreyt fyri, at ein næmingur ella lesandi, ið ber brek, kann vera, koma til og frá og koma runt innanhýsis á staðnum. Heldur ikki verður stuðul veittur til neyðug hjálparráð at nýta í undirvísingini sum fyritreyt fyri, at ein næmingur ella lesandi, ið ber brek, kann fylgja undirvísingini og fáa sama burturúr sum næmingar/lesandi, ið ikki bera brek.
Í førum kann eitt serútgjørt hjálpartól, sum er játtað sambært forsorgarlógini til nýtslu í heiminum, flytast ímillum heim og undirvísingarstað og neyðugt er tí ikki við dupultari játtan. Í teimum førum, har hetta ikki kann lata seg gera, má undirvísingarstaðið útvega neyðuga tólið, t.d. sergjørdan stól, standistativ, ”reiður” ella líknandi – møguliga við at leiga frá Almannastovuni/Hjálpartólamiðstøðini.
*Hjálparráð til grundútbúnað:
Undirvísingarmyndugleikin hevur ábyrgd av, at staðið er útgjørt soleiðis, at til ber at fremja undirvísingina, herundir at grundútbúnaðurin er tillagaður teim lærarum og næmingum, sum til eina og hvørja tíð hava tilknýti til undirvísingarstaðið t.v.s. at
◦ atkoma til og frá skúlanum og millum eindir í skúlanum (skúlastovur, vesi, serstovur, fimleika- og svimjihøll o.a.) og
◦ innrætting av skúlastovum og øðrum rúmum
er lagað til serliga tørvin hjá næmingum/lesandi, ið bera brek.
Til grundútbúnaðin hoyra hjálparráð, sum t.d:
◦ rampa
◦ lyft
◦ styðjuhandtøk
◦ vanlig borð og stólar, ið kunnu stillast í hædd (t.d. skrivstovustólar)
◦ serútgerð, t.d. hoyrnaútgerð, ljósútgerð til blind, lyft, skiftibrík o.a.
◦ telesleingja
*Hjálparráð til undirvísing:
Undirvísingarmyndugleikin hevur skyldu til at útvega ta undirvísingarútgerð, herundir serlig hjálparráð (amboð, -miðlar og –útgerð), sum eru neyðug fyri at eisini næmingar og lesandi, ið bera brek, kunnu fylgja undirvísingini og fáa gagn av henni.
Hjálparráð til undirvísing, kunnu alt eftir hvørjir næmingar og lærarar til eina og hvørja tíð eru knýttir at skúlanum t.d. vera:
◦ telda
◦ standard og serligt tekstviðgerðarforrit
◦ tastaturerstatningar
◦ upplesingaramboð
◦ diktafon og skannari
◦ sjónøkingarforrit
◦ skermlesari (syntetisk tala)
◦ serligt skrivi- og tekniamboð
◦ hondmikrofon
◦ kommunikator (fyri hoyritól)
◦ telduryggsekkur
Viðmerkingar
Fólkaskúlin
Fólkaskúlin skal sambært lóg nr. 125 um fólkaskúla frá 1997 bjóða øllum børnum 9 ára grundskúla, umframt eitt 10. ár. Í § 4 er ásett, at næmingar, ið hava tørv á serligum tiltøkum, ella sum ikki fáa nøktandi úrslit í vanliga undirvísingartilboðnum, fáa serundirvísing og/ella sernámsfrøðiligan stuðul. Sernámsfrøðilig ráðgeving skal veitast skúlum, foreldrum o.ø., ið varða av næmingum í fólkaskúlanum.
Sambært § 21, stk. 1 í fólkaskúlalógini skal undirvísingin, herundir val av undirvísingarhættum, undirvísingarmiðlum og undirvísingarevnum, leggjast soleiðis tilrættis, at hon røkkur endamálsgrein skúlans. Undirvísingin skal vera lagað til tørv og fortreytir hjá tí einstaka næminginum. Sambært § 23 í somu lóg, skulu neyðugir undirvísingarmiðlar ókeypis latast næmingunum til nýtslu.
Ein partur av sernámsfrøðiliga stuðlinum hjá fólkaskúlanum er at tryggja, at næmingur, ið ber brek, hevur atgongd til tey hjálparráð, sum honum tørvar í undirvísingini. Eitt nú lesi-, talu-, samskiftis- og hoyritøknilig amboð og telduforrit til orðblind, deyv, blind o.o. og skrivitøknilig amboð og telduforrit til rørslutarnað. Ein annar partur av sernámsfrøðiliga stuðlinum er at vegleiða, meta um, royna og læra næmingin at brúka hjálparráð, umframt at vegleiða og læra foreldur og lærarar at nýta viðkomandi hjálparráð. Í tann mun, brúk er fyri tí, kann Hjálpartólamiðstøðin, ið hevur servitan um ymisk hjálparráð til útbúnað og serliga samskiftis- og aðra tøkni, vegleiða skúlamyndugleikum um hesi hjálparráð.
Samanumtikið hevur skúlaverkið ábyrgdina av útvegan og játtan av hjálparráðum, og harvið bæði fakligu og fíggjarligu ábyrgdina av undirvísingaramboðum so sum teldum, telduforritum v.m., ið hava undirvísingarlig/menningarlig endamál. Eisini er tað skúlaverkið, ið hevur ábyrgdina av at rinda útreiðslurnar av serkønari ráðgeving og vegleiðing um kunningar- og samskiftistøkni til innlæringarendamál.
Miðnámssskúlar
Eins og fólkaskúlin hevur eisini miðnámsskúlin ábyrgd av, at næmingur, sum hevur tørv á sernámsfrøðiligari hjálp orsakað av sálarligum ella likamligum breki, fær ta hjálp honum tørvar. Sernámsfrøðiligi stuðulin verður skipaður av viðkomandi skúla í samráð við Sernámsdepilin. Hetta sambært kunngerð nr. 94 um sernámsfrøðiligan stuðul til næmingar við likamligum ella sálarligum breki frá 2000. Skúlarnir, ið eru fevndir av kunngerðini, eru studentaskúlar, HF-skeið og skúlar við SIT-, FHS-, yrkis- og hægri handils- og tøkniútbúgvingum.
Skúlin hevur ábyrgdina av, at lagda virkisætlanin verður fylgd, soleiðis at brekið í minst møguligan mun forðar næminginum í at fylgja undirvísingini. Í samstarvi við SND ger skúlin kostnaðarætlan fyri sernámsfrøðiligu stuðulstiltøkini, íroknað kostnaðin av hjálpartólum og hjálparmiðlum og søkir Mentamálaráðið um játtan til sernámsfrøðiligu tiltøkini.
Undirvísing til vaksin
Viðvíkjandi undirvísing av vaksnum annars, er tað fyriskiparin av undirvísingartilboðnum, ið hevur ábyrgdina av at fáa til vega neyðug hjálpartól til innlæringarendamál.
4.2 Annað námsfrøðiligt virksemi
Annað námsfrøðiligt virksemi umfatar dagstovnar og frítíðarskúlar. Børn við serligum tørvi hava rætt til tilboð um pláss á dagstovni og dagrøkt á jøvnum føti við onnur børn, og hølisumstøður og námsfrøðilig tilboð, skulu vera tillagað teirra tørvi – hetta sambært § 5 í dagstovnalógini.
Sambært § 4, stk. 4 í fólkaskúlalógini umfatar sernámsfrøðiligi stuðulin eisini børn, ið enn ikki hava byrjað skúlagongdina, umframt foreldur og onnur, ið varða av hesum børnum. Ein partur av sernámsfrøðiliga stuðlinum er vegleiðing um hjálparráð, ið eru neyðug sum partur av grundútbúnaðinum ella í námsfrøðini annars á stovninum/skúlanum.
* Hjálpartól til grundútbúnað
Somu reglur eru galdandi fyri annað námsfrøðiligt virksemi sum fyri undirvísing. Sí undir 4.1. partin um hjálpartól til grundútbúnað.
* Hjálparráð í námsfrøðini
Kommunali myndugleikin hevur skyldu til at útvega ta útgerð, sum er neyðug fyri at eisini børn, ið bera brek, kunnu fáa gagn av námsfrøðiliga tilboðnum í dagstovni ella frítíðarskúla.
Hjálparráð í námsfrøðiliga tilboðnum kunnu vera tilfar og hjálpartól, ið hava til endamáls at stuðla menning barnsins, herundir eisini við atliti til skúlabyrjan, og kunnu, eftir hvørji børn til eina og hvørja tíð eru knýtt at stovninum/skúlanum t.d. vera: ◦ serútgjørdar leikur at menna hugtaksverðina hjá barninum
◦ serlig tekni- og skriviamboð at menna fínmotorikk hjá barninum
◦ serlig ljós, litir v.m. at menna sjónsbrek
◦ serlig telduforrit at menna mál, har serligur tørvur er
◦ telda fyri at kunna nýta serlig námsfrøðilig forrit
◦ heingikoyggjur í sambandi við SI-trupulleikar
◦ “kúlustólar” (SI)
4.3. Sernámsfrøðiligar fyriskipanir
Í hesum sambandi fevna sernámsfrøðiligar fyriskipanir um serskúlar og annað sernámsfrøðiligt virksemi, umframt stuðulsfólkaskipanir fyri børn og vaksin.
Myndugleikin, ið varðar av einari av hesum serligu fyriskipanum, hevur skyldu til at tryggja, at fyriskipanin er innrættað og løgd til rættis samsvarandi tørvinum hjá einstøku brúkarunum. Í teimum førum, serliga tiltakið fer fram heima, er ásetingin tó ikki galdandi í tann mun, at hjálparráðið er ein sjálvsagdur partur av heiminum. Víst verður annars til pkt. 5 um hugtakið grundútbúnað í mun til serstovnar og serfyriskipanir.
5. Hjálparráð til persónar á stovnum og sambýlum
Stuðul verður ikki latin eftir forsorgarlógini til grundútbúnað á stovnum ella sambýlum. Við stovnar og sambýli er at skilja: Sjúkrahús, ellis- og røktarheim, bústovnar, serstovnar, eldrasambýli, sambýlir til fólk við serligum tørvi, serligar stuðulsskipanir o.l.
Hugtakið um grundútbúnað í hesum sambandi, skal skiljast í mun til hvørjum endamáli fyriskipanin er upprættað til. Er endamálið við stovninum at veita hjálp og røkt til eldri, avlamin og sjúk, so er tað stovnurin sjálvur, ið rindar útreiðslur til útgerð, ið er neyðug fyri at veita hesa tænastu.
Grundútbúnaður kann allýsast sum tann útgerð sum hoyrir til t.d. sjúkrahús, røktarheim, serstovn ella sertilboð, sum er neyðug fyri at reka stovnin samsvarandi endamálinum. Um tørvur er á persónligt tillagaðum hjálpartóli til einstaka búfólkið – eitt nú av koyristóli - er hjálpartólið at meta sum eitt persónligt hjálpartól, sum stuðul kann latast til sambært forsorgarlógini.
Til grundútbúnaðin á stovnum/sambýlum, ið veita tænastu til røktarkrevjandi persónar hoyra umframt atkomuviðurskiftir øll hjálpartól, sum kunnu brúkast av fleiri persónum. Talan er um grundútbúnað á tílíkari fyriskipan, tí tólini kunnu brúkast av fleiri persónum, uttan at nøkur tillaging skal gerast í hvørjum einstøkum føri:
* Hjálparráð til felags nýtslu/grundútbúnaður:
◦ flytiútbúnaður
◦ telesleingja
◦ lyftir
◦ wc-hækkarar
◦ kokustólar
◦ hvílistólar
◦ røktarsengur
◦ vanligir koyristólar (ikki sertilagaðir)
◦ gangihjálpartól
◦ vanlig trýstsársfyribyrgjandi útgerð o.l., sum ikki skulu vera gjørd til tann einastaka.
* Atkoma: Viðvíkjandi stuðulsfyriskipanum, so er tað avvarðandi myndugleiki, ið hevur ábyrgdina fyri, at atkomuviðurskiftini sum heild bæði innan og uttandura eru í lagi, evt. við hjálp av lyftum, rampum v.m.
6. Leiguskipan hjá Hjálpartólamiðstøðini
Hjálpartólamiðstøðin kann mótvegis leigugjaldi leiga útgerð til virksemi hjá myndugleikum og til stovnar og sambýli, tá ið stuðul ikki kann veitast sambært forsorgarlógini. Víst verður til rundskriv um leiguskipan hjá Hjálpartólamiðstøðini.
Gildiskoma
Henda vegleiðing kemur í gildi 1. apríl 2010 samstundis sum lógarbroyting og kunngerð nr.
18 um stuðul til hjálparráð frá 2010 kemur í gildi.
Almannamálaráðið, tann 26. mars 2010
Vinarliga
Eyðun Mohr Hansen
aðalstjóri
Hallbera Fríða West
ráðgevi


text:
Barbara Holm 03.01.2018 (13:45)
- Lønardeildin stýrd av partapolitikki
Torbjørn Jacobsen langar til Lønardeildina hjá Fíggjarmálaráðnum í lesarabrævi á heimasíðuni hjá Runavíkar Kommunu í dag. Borgarstjórin heldur fyri, at nú er alt álit á Lønardeildina søplað burtur. Og tað byrjaði við tí, sum hendi, tá ið sjúkrarøktarfrøðingarnir vóru í verkfalli. Og aftur í hesari arbeiðsósemju er tað Fíggjarmálaráðið, sum er kjarnin í málinum, heldur borgarstjórin.
- Har (í Fíggjarmálaráðnum, red) byrjar málið, táið fíggjarmálaráðharrin “yvirrulaði” Lønardeildina, og tók av semingsuppskotinum hjá Semingsstovninum í sjúkrasystratrætuni. Tann avgerðin loypti varg í allan arbeiðsmarknaðin, sum verður órógvaður higani til ólavsvøku, við hetta lag, sigur Torbjørn Jacobsen og vísir til, at avgerðin um at rinda løn í desember er alt annað enn vanlig siðvenja.
- Um fíggjarmálaráðharrin eisini hevur “yvirrulað” Lønardeildina til at gjalda lønir út til fólk í verkfalli, vita vit ikki, men inni á heimasíðu Fíggjarmálaráðsins (www.fmr.fo + lønardeildin + vegleiðingar + 5. brot) stendur soleiðis skrivað um lønir - í sambandi við arbeiðssteðg samsvarandi sáttmála:”Lønin hjá starvsfólki, sum er í arbeiðssteðgi, skal verða afturhildin fyri tíðina, arbeiðssteðgurin er. Hetta er eisini galdandi fyri starvsfólk, sum er sjúkrameldað, í barnsburðarfarloyvi, orlov við løn ella við niðursettari løn. Goldin verða heldur ikki frítíðarløn, frítíðarískoyti og eftirlønargjald. Tá ið arbeiðssteðgurin er av, hevur arbeiðsgevarin skyldu aftur at rinda løn o.a., við teirri treyt, at setanarviðurskiftini verða tikin uppaftur", vísir borgarstjórin á.
Les eisini: - KAF stuðulspedagogar hjá Philbrow
- Lønardeildin valdi at gera tað øvuta, og kann tað hava ávirkað støðuna hjá KAF hin 20. desember (tá ið KAF valdi at rinda løn til pedagogarnar í verkfalli, red). Seinri hevur Lønardeildin verið frammi við einum tíðindaskrivi, við eini til høvi uppfunnari siðvenju, og vónandi er tað Kristina Háfoss, og ikki Lønardeildin, ið hevur hildið penninum. Hetta líkist partapolitiskum spuna, skrivar Torbjørn Jacobsen.
Víðari heldur hann, at Lønardeildin hjá Fíggjarmálaráðnum áður hevur havt stóra tign og virðing millum manna, men at tað nú er farið fyri skeyti.
- Álitið og legitimiteturin hava staðið á hesum, at deildin virkaði óvildug og objektiv, líkamikið hvør politiski observansurin var í ráðharrastólinum. Hendan tíðin tykist vera farin, nú er eyðsýnt, at Lønardeildin verður stjórnað eftir partapolitisku kumpassini hjá tí, sum situr á ministarataburettini, skrivar Torbjørn Jacobsen, borgarstjóri í Runavíkar Kommunu.
Les alt lesarabrævið hjá Torbjørn Jacobsen, borgarstjóra í Runavík, við at trýsta her
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Annika Kunoy Im 02.01.2018 (20:02)
Nærum 800 hava skrivað undir at tey stuðla pedagogunum
Tað eru fleiri, ið stuðla námsfrøðingunum, ið nú eru í verkfalli og verkbanni. Umframt at privat fólk skipa fyri eina stuðulsgongu fyri í morgin klokkan 15, eru undirskriftir savnaðar inn her undir heitinum Líka útbúgving - líka løn! - sjálvandi.
Í skrivandi stund hava nærum 800 fólk víst stuðul sín fyri pedagogunum og skriva undir, at tey taka undir við, at námsfrøðingarnir skulu hava eina lønarhækkan og ein betri sáttmala.
Les eisini: Nú verður stuðulsgonga til frama fyri pedagogunum
Verkfallið hjá pedagogunum veður hert í morgin, tá eini 100 pedagogar afturat fara í verkfall, og nú rakar verkfallið so ógvusligt, sum tað kann. Í morgun segði Jógvan Philbrow, formaður í Pedagogfelagnum, við in.fo, at limirnir í Føroya Pedagogfelag vænta, at okkurt munagott kemur burturúr verkfallinum, og at felagið er til reiðar at rinda prísin fyri, at tað skal henda nú.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Christi likam er yvirsvomið við Alexandraniskum “bíbliu-rættarum”, sum hava slagorð so sum “Upprunaligi lesihátturin er …”, ella “Her eigur í veruleikanum at standa …”, ella “Upprunaligi teksturin sigur í veruleikanum …”, og so sitera teir okkurt tilvildarligt svass, sum passar til teirra egna kramm, sum teir hava eftir onkran ófrelstan stoddara av einum professara á onkrum steindeyðum sokallaðum teologiseminarii. Hetta eru nútíðar Nicolaiitarnir, sum eru sjúkir eftir at ráða yvir tær og mær; enntá um tað merkir, at teir brúka lygnina til at gera tað. Hetta verður alt gjørt fyri at gjøgnumføra teirra egnu lúnsku agendair so sum hatta andstyggiliga “prosperity gospel”, “eydnu evangelium”, “náði-einans evangelium”, ella botnfalska liberalistiska teologi o.a. Guð stendur ikki aftanfyri alt hetta, men sjálvasti Djevulin. Soleiðis sáða teir IVA um Guðs orð, at tað, sum gjøgnum allar øldir stóð í Guðs orði, ikki var tað rætta, men nú koma teir endiliga við tí sum átti at havt staðið. Soleiðis brúkar Djevulin slíkar bjølgar til at rykkja Guðs orð út úr hondunum á Guðs fólki. Ja, Djevulin arbeiðir undir høgum trykki í dag fyri at rykkja svørðið út úr hondunum á Guðs fólki við at geva út eina “nemmari” útgávu av “bíblium” fyri og aðra eftir. TÍ havi eg givið meg til at týða KING JAMES BÍBLIUNA A.V.1611 til føroyskt, fyri at fáa ta HEILT 100% røttu BÍBLIUNA YVIRÁ FØROYSKT EINAFERÐ FYRI ALLAR, og blaka hatta Alexandriska skvattpjattskrellið av páávanogtil aftur til Alexandria og Vaticanið, haðan tað kom frá. Dahls bíblia er HEIL-Alexandrisk, Victors ein cocktail av ØLLUM, bæði reinum og skitnum, men altso hvørgin av føroysku bíbliunum er heilt eftirfarandi, tíverri. Spell, at man ikki kann lesa Guðs orð á føroyskum, uttan at hava eina King James hjá sær; tað MÁ gerast okkurt við, og tað skjótt eisini. Vit halda okkum óvikiliga til ta reinu Antiochisku linjuna av Bíblium, Textus Receptus, t.e. Byzantisku tekst typuna, sum er fult-polerað í KING JAMES A.V. 1611, konginum yvir øllum reformatións Bíbliunum. Við rætt og slætt at týða øll orðini í henni rætt og beint yvirá føroyskt, fáa vit LOKSINS eina reina Bíbliu á Føroyskum, sum IKKI er ætlað er vera barasta so fljúgvandi NEMM at lesa, men RØTT og ÁLÍTANDI og so púrasta EFTIRFARANDI. Eg havi so IKKI í kvittanum at snýta nakran, allarminst meg sjálvan.
Trúgvi ikki eina løtu, at NAKAR av hesum Alexandrisku róthøvdunum í dag veit betri um NAKAÐ orð ella NAKAÐ vers í Bíbliuni enn teir 54 høgt lærdu, fult yvirgivnu King James týðararnir gjørdu í 1611. Nei, Ikki eitt sekund.


text:
Hesa Luther Bíbliu havi eg góðsliga fingið frá bróðurinum í Harranum, Nico Verhoef, frelstum bíbliuskúlalærara og gøtuevangelisti í St. Gallen í Sveits. Hetta er ein óbroytt endurprenting av 1545 útgávuni av Luther Bíbliuni, sum hann gav út fyrstu ferð í 1534.
Eg dugi ikki væl týskt, men havi so lært tað í trý ár í fólkaskúlanum. Tá dugdi eg at føra eina samrøðu á týskum, eisini við ein týskara, men tað hevði eg ikki hættað mær til í dag. Tó kann eg væl lesa tekstin og skilja so væl sum alt, við undantaki av onkrum orði her og har. Tá grípi eg til eina týska orðabók.


text:
Eg havi givið blaðlesarar heima/ uttanlands á alnótin og persónliga
Dan Klein --- 10.11.2017 - 08:55
Eg havi givið blaðlesarar heima/ uttanlands á alnótin og persónliga erfaringar lívsroyndir vitan til alt grund leggjandi og yvirskipa skeivt fyriskipa og lívshóttalag allir føroyingar frá teim hægstu til lægstu í Føroyum.
Eg havið somuleiðis givið øll innliti forstáilsi tilvitan í lesarabrøv hvussi einstátta heimurin allir tjóðir eru í dag fyriskipa og øll fólkaslag einstátta fyriskipa og í øllum heimsins londum set í bás eftir stættarskipan.
Eg havi haft alt og øll dagliga ímóti mær tá allur mannaheimur er fyriskipa og vendur á høvdið av teimum einaræðis valdsharrar í usa í uk í eu limalondum og í dk og í norðurlond og í føroyum eg dagliga eygleiði.
Eg havi svar og loysnir tað eru túsundtals føroyingar í eru reindyrka egoistar og matrialistar við tilnýti polisku flokkar í lands og kommunal politik í nýtta veljarar sum atkvøðuneyt til hvørt einasta politisk val.
Eg havi vent baksíðu til sjónliga heimin og lívið á høvdið við avdúka baksíðu og upprunan samanhangandi í eingir blaðlesarar heim/ uttanlands gera sær nógv greit í ikki hava høvdið við sær í dagliga samskiftið.
Eg havi alternativ til alt etablerað almenna privata land ríkið kommunur tá í ein við at verða seriøs virkisfús motiverða í dagliga samskifti fær nýggjar lívsmøguleikar arbeiða heimanífrá sjálvstøðugur ídag.
Eg havi slíkar lívsavbjóðingar á firma heimasíðu og leinkir til fleiri fleirtjóða fyritøkur við sponsorar eg havi fingi umrødt í vilja hjálpa mær í gongd tá í eg havi av teim undanfarnu verði snýttur síðani 1992.
v.h.
Hans Birgir Hansen
Ps. Biggi eygleiðari granskari samfelagskjakari samfelagsrevsari meiningsskapari privatur ákæri oyggjatíðindi alternativ til allar teir føroyskar blað loft netmiðlar í Føroyum.


text:
- Tíðindi, mentan og ítróttur
Týskland lovar at hjálpa
Tað skal vera hent, tá hon í fjørvár samráddist við Turkaland um flóttafólkaspurningin, men hon segði ikki stjórnarleiðarunum í hinum ES-londunum frá avtaluni. Tann einasti, ið kendi til avtaluna, er hollendski forsætisráðharrin, Mark Rutte.
Tað kemur fram í eini nýggjari bók sum er skrivað um avtaluna ímillum ES og Turkaland. Eftir avtaluni skuldu flóttafólkini býtast ímillum ES-londini eftir egnum ynski.
Gingið illa hjá londunum at semjast
Í 2015 gjørdi ES av at taka ímóti 160.000 flóttafólkum, sum skuldu býtast ímillum londini, í seinasta lagi í september í ár, men tað hevur gingið illa hjá londunum at semjast.
Higartil eru bara góð 13.000 flóttafólk úr Italia og Grikkalandi komin til onnur lond í ES. Síðani í mars í fjør eru 870 flóttafólk send aftur úr Grikkalandi til Turkalands, samstundis sum ES-londini hava tikið ímóti 3.000 flóttafólkum úr legum í Turkalandi.
Ein uppgerð, sum týsku landspartarnir, Slesvig-Holstein, Hessen og Berlin hava gjørt, vísir, at samlaðu týsku útreiðslurnar til migrantar og flóttafólk í fjør var uppá 177 milliardir krónur.